GBE BUBU Afrikaans Albanian Amharic Arabic Armenian Armenian (West) Azerbaijani Bicol Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinagbe (Yunnanese) Chinese (Sichuanese) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Isoko Italian Japanese Kikongo Kikuyu Kiluba Kimbundu Kinyarwanda Kirghiz Kirundi Korean Kwangali Lingala Lithuanian Malagasy Maya Myanmar Ngabere Norwegian Nzema Ossetian Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Thai Tigrinya Tiv Totonac Tshiluba Tsonga Turkish Twi Ukrainian Vietnamese Xhosa Yoruba Zulu\nLE April 2006 me la, nyadzɔdzɔgbalẽwo ɖe gbeƒã nya wɔmoyaa aɖe le xexea me godoo be numekulawo le blemanuŋlɔɖi si ŋu woke ɖo, si wotsɔ ŋkɔ na be “Yuda Ƒe Nyanyuigbalẽa” ɖem ɖe go. Nyadzɔdzɔgbalẽawo gblɔ be agbalẽnyalawo be nuŋlɔɖi sia ana amewo natrɔ woƒe susu ku ɖe ale si wobua Yuda, si nye nusrɔ̃la si fia Yesu yomemɔ la ŋu. Woƒe nyawo fia be Yuda nye kalẽtɔ, enye apostolo si se nu gɔme na Yesu wu, eye wòtsɔ Yesu de asi be woawu, abe ale si Yesu bia tso esi ene.\nÐe blemanuŋlɔɖi ma me nyawo le eteƒea? Ne enye nyateƒe la, ke ɖe wòʋu go Yuda Iskariot, Yesu Kristo, alo blema Kristotɔwo ŋuti nya ɣaɣla aɖea? Ðe wòle be emenyawo nakpɔ ŋusẽ ɖe ale si míese Kristotɔnyenye gɔmee dzia?\nWOKE ÐE “YUDA ƑE NYANYUIGBALẼA” ŊU\nAle si wowɔ ke ɖe “Yuda Ƒe Nyanyuigbalẽa” ŋu la mele nyanya gobii ale o. Menye tomenukulawoe ke ɖe eŋu o, ke boŋ kaka woakpɔ la, wotsɔe ɖo asii le blemanuwo dzraƒe le ƒe 1970-awo ƒe nuwuwu alo ƒe 1980-awo ƒe gɔmedzedze lɔƒo. Ate ŋu anye be ƒe 1978 mee woke ɖe eŋu le Egipte le agado ƒuƒlu aɖe si nye ameɖiƒe tsã la me. Enye blemasinuŋɔŋlɔgbalẽ ene siwo wobla ɖekae la dometɔ ɖeka si me nyawo woŋlɔ ɖe Kɔptgbe me (enye gbe aɖe si do ƒome kple blema Egiptegbe).\nEgipte-nyigba la ƒe dzoxɔxɔa kpɔ agbalẽ sia si ƒe akpa nye lãgbalẽ la ta ƒe alafa geɖe, ke esi woɖee tso nuto ma me la, ede asi gbegblẽ me kabakaba. Wotsɔe fia agbalẽnyala ʋɛ aɖewo kpuie le ƒe 1983 me; gake womekpɔ eƒlela o, le esi ho si woyɔ ɖe eŋu la sɔ gbɔ akpa ta. Ale si womedzrae ɖo helé be nɛ nyuie o la na wògagblẽ ɖe edzi le ƒe siwo kplɔe ɖo me. Switzerlandtɔ aɖe si nye blemanuwo ƒe asitsala la ƒlee le ƒe 2000 me. Mlɔeba la, etsɔe na agbalẽnyalawo ƒe ƒuƒoƒo aɖe me tɔ siwo tso dukɔ vovovowo me, siwo habɔbɔ aɖewo (Maecenas Foundation for Ancient Art kple National Geographic Society) do alɔe la be woaɖɔe ɖo ahaɖoe ɖe ɖoɖo nu. Dɔ sia sesẽ, elabena agbalẽa ƒe akpa aɖewo va vuvu klayiklayi azɔ. Ele na wo hã be woabu akɔnta anya ƒe si agbalẽa xɔ ahaɖe emenyawo gɔme.\nDodokpɔ tɔxɛwo ɖee fia be agbalẽa anya nɔ anyi tso ƒe alafa etɔ̃lia alo enelia Mía Ŋɔli (M.Ŋ.) me. Gake agbalẽnyalawo xɔe se be “Yuda Ƒe Nyanyuigbalẽa” ƒe Helagbe me tɔ, si dzi wokpɔ ɖe egɔme ɖe Kɔptgbe me la tsi sãsãsã wu. Aleke nɔnɔmeawo nɔ esime woŋlɔ “Yuda Ƒe Nyanyuigbalẽa”?\n“YUDA ƑE NYANYUIGBALẼA” NYE SIDZEHAWO ƑE AGBALẼ\nAgbalẽŋlɔla Irenaeus, si amewo buna Kristotɔ, si nɔ anyi le ƒe alafa evelia M.Ŋ. ƒe nuwuwu lɔƒo lae ƒo nu tso “Yuda Ƒe Nyanyuigbalẽa” ŋu zi gbãtɔ le eƒe nuŋlɔɖiwo me. Le Irenaeus ƒe agbalẽ aɖe (Against Heresies) me la, eŋlɔ tso ha vovovo siwo ƒe nufiafia ŋu wòtsi tsitre ɖo la dometɔ ɖeka ŋu be: “Wogblɔna be yomemɔfiala Yuda nya nu siawo nyuie, eye ame bubuawo dometɔ aɖeke menya nyateƒea de enu o, eye eyae de eƒe aƒetɔ asi si gɔme amewo mese o. Eto esia dzi na nuwo katã tɔ zi le dziƒo kple anyigba dzi. Wokpa ŋutinya aɖe ku ɖe nya siawo ƒomevi ŋu hetsɔ ŋkɔ nɛ be Yuda Ƒe Nyanyuigbalẽa.”\n“Menye Yuda ŋɔlimetɔ aɖe si dze sii lae ŋlɔ Nyanyuigbalẽa o”\nIrenaeus ɖoe kplikpa be yeaɖee afia be Sidzehawo, siwo be yewonye Kristotɔ siwo si sidzedze tɔxɛ su la ƒe nufiafiawo nye aʋatso. Sidzehawo nye ŋkɔ si wotsɔ na ha vovovo siwo be yewonye Kristotɔwo, eye wo dometɔ ɖe sia ɖe kple ale si wòse “nyateƒea” gɔme heɖea egɔmee. Sidzehawo to woƒe agbalẽwo dzi do woƒe nufiafiawo ɖe ŋgɔ, eye woƒe agbalẽwo va bɔ le ƒe alafa evelia M.Ŋ. me.\nSidzehawo gblɔna le woƒe agbalẽwo me zi geɖe be Yesu ƒe apostolo siwo nɔ eŋu kplikplikpli la mese eƒe nyawo gɔme o, eye be Yesu ɖe nya ɣaɣla aɖe ɖe go si gɔme ame tiatia ʋɛ aɖewo ko se. * Sidzeha aɖewo xɔe se be xexe si me agbagbeawo le la nye gaxɔmenɔnɔ. Le esia ta, “mawu si nye wɔla” si ŋu woƒo nu tsoe le Hebri Ŋɔŋlɔawo me la nye mawu sueawo dometɔ ɖeka si tsi tsitre ɖe mawu gã bubuawo ŋu. Ame si si “sidzedze” vavãtɔ su la sea “nya ɣaɣla” sia gɔme hedina be yeadzo le agbagbeawo ƒe xexea me.\nDzixɔse sia dze le “Yuda Ƒe Nyanyuigbalẽa” me. Wodze emenyawo gɔme ale: “Nya ɣaɣla si Yesu gblɔ na Yuda Iskariot le dze si woɖo le ŋkeke enyi me hewu enu ŋkeke etɔ̃ do ŋgɔ na Ŋutitotoŋkekenyuia.”\nÐe blemasinuŋɔŋlɔgbalẽ sia nye esi ŋu Irenaeus ƒo nu tsoe, si wosusu be ebu ƒe alafawoe nye esia la? Marvin Meyer, si nɔ ame siwo dzro agbalẽ sia me heɖe egɔme zi gbãtɔ dome la, gblɔ be ale si Irenaeus “ɖɔ agbalẽa kpuie la sɔ kple Kɔptgbe me gbalẽ si nye Gospel of Judas (Yuda Ƒe Nyanyuigbalẽa).”\nAGBALẼNYALAWO ƑE NU MESƆ LE AME SI YUDA NYE LE NYANYUIGBALẼ SIA ME ŊU O\nLe “Yuda Ƒe Nyanyuigbalẽa” me la, Yesu ɖe alɔme le eƒe nusrɔ̃lawo ŋu ɖe sidzedze deto si menɔ wo si o ta. Gake Yuda koe nye apostolo 12-awo dometɔ si se ame si Yesu nye gɔme nyuie wu. Eya ta Yesu ɖe “fiaɖuƒe la ŋuti nya ɣaɣlawo” fia eya ɖeka ko.\nNya si Irenaeus gblɔ tso agbalẽ sia ŋu la kpɔ ŋusẽ gã aɖe ɖe agbalẽnyala siwo ɖe emenyawo gɔme zi gbãtɔ la dzi. Le woƒe gɔmeɖeɖea nu la, Yuda ye nye nusrɔ̃la si ŋu Yesu kpɔ ŋudzedze ɖo wu, si sea nya ɣaɣlawo gɔme, eye be “ayi” ɖe “fiaɖuƒea” me. Apostolo masenugɔme bubuawo atia apostolo bubu ɖe Yuda teƒe, gake eyae ava nye “gbɔgbɔ wuietɔ̃lia,” si “aƒo [nusrɔ̃la bubuawo] katã ta,” elabena Yesu gblɔ be, “àtsɔ ŋutilã si medo la asa vɔe.”\nEsia megbe kpuie koe agbalẽŋlɔla bibi siwo dome Bart Ehrman kple Elaine Pagels le, siwo hã nye Kristotɔ gbãtɔwo kple Sidzehawo ŋuti nunyala xɔŋkɔwo la, dzro “Yuda Ƒe Nyanyuigbalẽa” me, eye ale si woɖe egɔmee la de sɔsɔ ge kple gbegɔmeɖela gbãtɔwo tɔ. Gake eteƒe medidi hafi agbalẽnyala April DeConick kple Birger Pearson gblɔ be nya ku ɖe gɔmeɖeɖea ŋu o. Wogblɔ be esi habɔbɔ si nye National Geographic Society di be amewo nase agbalẽa ŋu nya kaba ta la, woƒo dzo ɖe gbegɔmeɖelaawo te. Azɔ hã, womewɔ mɔnu si nye agbalẽa me dzodzro tsitotsito ahana agbalẽnyala bubuwo nagbugbɔ adzro eme la ŋu dɔ o, elabena wobia tso gbegɔmeɖelawo si be woade asi agbalẽ te be yewomaʋu go emenyawo o.\nAgbalẽnyala siwo dzro agbalẽ sia me la dometɔ aɖeke megblɔ be emenyawo nye nyateƒe o\nEsi DeConick kple Pearson va dzro agbalẽa me le wo ɖokuiwo si la, wo ame evea siaa ƒo nya ta be agbalẽnyala gbãtɔwo meɖe blemasinuŋɔŋlɔgbalẽ sia ƒe akpa vevi aɖewo gɔme ɖe eteƒe o. Le DeConick ƒe gɔmeɖeɖea nu la, Yesu yɔ Yuda be “Gbɔgbɔ Vɔ̃ Wuietɔ̃lia,” ke menye “gbɔgbɔ wuietɔ̃lia” o. * Tsɔ kpe ɖe eŋu la, Yesu gblɔ na Yuda kaŋ be mayi “fiaɖuƒe” la me o. Eye Yuda ‘maƒo’ nusrɔ̃la bubuawo ta o, ke boŋ Yesu gblɔ nɛ be: “Le wo katã dome la, wòe eme manyo na o. Elabena ŋutilã si medo lae nàtsɔ asa vɔe.” Le DeConick ƒe nya nu la, “Yuda Ƒe Nyanyuigbalẽa” nye blema Sidzehawo ƒe agbalẽ si ɖe alɔme le apostoloawo katã ŋu. DeConick kple Pearson ƒe nyataƒoƒo si dzi woɖo kpee ye nye be, le “Yuda Ƒe Nyanyuigbalẽa” me la, Yuda menye kalẽtɔ o.\nNUFIAME KAE LE “YUDA ƑE NYANYUIGBALẼA” ŊU NA MÍ?\nAgbalẽnyala siwo dzro agbalẽ sia me la dometɔ aɖeke megblɔ be emenyawo nye nyateƒe o. Aleae wòle le esiwo be enye kalẽtɔ kple esiwo be enye gbɔgbɔ vɔ̃ la siaa gome. Agbalẽnyala Bart Ehrman gblɔ be: “Menye Yuda ye ŋlɔ Nyanyuigbalẽ sia o, eye womegblɔ le eme be eyae ŋlɔe hã o. . . . Menye Yuda ŋɔlimetɔ aɖe si dze sii lae ŋlɔ Nyanyuigbalẽa o . . . Eya ta menye agbalẽ si ana míaganya nu bubuwo tso nu siwo dzɔ le Yesu ŋɔli ŋu lae wònye o.”\n“Yuda Ƒe Nyanyuigbalẽa” nye Sidzehawo ƒe agbalẽ aɖe si woŋlɔ ɖe Helagbe me zi gbãtɔ le ƒe alafa evelia M.Ŋ. me. Agbalẽnyalawo meka ɖe edzi nenye be eyae nye “Yuda Ƒe Nyanyuigbalẽa” si ŋu Irenaeus ƒo nu tsoe la o. Gake “Yuda Ƒe Nyanyuigbalẽa” ɖo kpe edzi kɔtɛ be ɣeaɖeɣi va yi la, ame siwo be yewonye Kristotɔwo la ma ɖe kɔmama vovovo siwo ʋlia ho kple wo nɔewo, siwo ƒe nufiafiawo tsi tre ɖe wo nɔewo tɔ ŋu la me. “Yuda Ƒe Nyanyuigbalẽa” menye kpeɖodzi be Biblia meto nyateƒe o, ke boŋ ɖe wòɖo kpe apostolo Paulo ƒe nuxlɔ̃ame si le Dɔwɔwɔwo 20:29, 30 la dzi be: “Menya be le nye dzodzo megbe la, . . . le mia ŋutɔwo dome la, ame aɖewo atsi tsitre, eye woagblɔ nya totrowo, be woahe nusrɔ̃lawo ɖe wo ɖokuiwo ŋu.”\n^ mm. 11 Wodaa ame siwo wobe wose Yesu ƒe nufiafiawo gɔme nyuie wu la ƒe ŋkɔwo ɖe agbalẽ siawo dzi zi geɖe. Esia ƒe kpɔɖeŋuwoe nye “Toma Ƒe Nyanyuigbalẽ” kple “Maria Magdalatɔ Ƒe Nyanyuigbalẽ.” Blemagbalẽ siawo siwo ŋu woke ɖo la ƒe xexlẽme le 30.\n^ mm. 18 Agbalẽnyala siwo ƒe susue nye be Yuda nye gbɔgbɔ vɔ̃ la de dzesii be, abe ale si Biblia ƒe Nyanyuigbalẽwo gblɔe be gbɔgbɔ vɔ̃wo nya ame si tututu Yesu nye ene la, blemasinuŋɔŋlɔgbalẽ sia hã gblɔ be Yuda koe nya Yesu nyuie wu le nusrɔ̃lawo dome.—Marko 3:11; 5:7.\nƉoe Ɖe Amewo Ɖoe Ɖe Amewo Nu Kae Nye “Yuda Ƒe Nyanyuigbalẽa”?


Aleke Mate Ŋu Aɖo Eteƒe Na Yehowae?\nGbetakpɔxɔ—Tata Si Míesrɔ̃na | June 2009\nGBE BUBU Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Eŋlisi Eʋegbe Ga German Haitian Creole Hiligaynon Hungarian Igbo Italian Korean Lithuanian Malagasy Myanmar Ossetian Persian Polish Portuguese Quechua (Bolivia) Romanian Samoan Sepedi Setswana Shona Silozi Slovak Slovenian Sranantongo Swahili Tsonga Turkish Ukrainian\nAbe ale si Ruth Danner gblɔe ene\nDada gblɔna fefetɔe be ƒe 1933 nye dzɔgbevɔ̃eƒe: Hitler va zi dzi, [Katolikotɔwo ƒe] papa ɖe gbeƒã ƒe ma be enye Ƒe Kɔkɔe, eye wodzim le ƒe ma me.\nYUTZ, si le France ƒe nuto aɖe si woyɔna be Lorraine, si te ɖe Germany ƒe de ŋu, si me nu ɖedzesiwo dzɔ le le ŋutinya me la, mee dzinyelawo nɔ. Le ƒe 1921 me la, Papa si nye Protestanttɔ la ɖe Dada si nye Katolikotɔ dovevienu aɖe. Wodzi nɔvinyenyɔnu tsitsitɔ Helen le ƒe 1922 me, eye dzinyelawo na wode mawutsi ta nɛ le Katolikoha me esime wònye vidzĩ ko.\nGbe ɖeka le ƒe 1925 me la, Papa xɔ Germanygbe me gbalẽ aɖe si ƒe ŋkɔe nye The Harp of God ƒe tata ɖeka. Agbalẽ ma xexlẽ na wòka ɖe edzi be yeke ɖe nyateƒea ŋu. Eŋlɔ agbalẽ ɖo ɖe agbalẽa talawo, eye wona wòke ɖe Bibelforscher-wo ŋu—ŋkɔ siae woyɔna na Yehowa Ðasefowo tsã le Germany. Enumake Papa te gbeƒãɖeɖe nyateƒe si ŋu wòke ɖo la na amewo. Esia medzɔ dzi na Dada kura o. Egblɔna le eƒe Germanygbe si nya sena la me be: “Wɔ nu sia nu si dze ŋuwò faa, gake mègade ha kple Bibelforscher mawo o!” Ke hã, Papa tso nya me xoxo, eye le ƒe 1927 me la, exɔ nyɔnyrɔ hezu wo dometɔ ɖeka.\nEsia wɔe be mamanye, si nye danye nɔ, te eƒoƒo ɖe Dada nu be wòagbe fofonye. Gbe ɖeka le Misa wɔɣi la, nunɔla la xlɔ̃ nu eƒe hameviwo be: “Migagogo aʋatsonyagblɔɖila Danner o.” Esi mamanye gbɔ tso Misa gbe ma gbe la, eda seƒoƒoze tso míaƒe dziƒoxɔ dzi be wòadze Papa. Seƒoƒoze kpekpe ma va dze Papa ƒe abɔta, esusɔ vie wòdze ta dzi nɛ kloe. Nudzɔdzɔ ma na Dada gblɔ na eɖokui be, ‘Subɔsubɔha aɖe si trɔa amewo wozua amewulawo mate ŋu anye subɔsubɔha nyui o.’ Ete Yehowa Ðasefowo ƒe agbalẽwo xexlẽ. Eteƒe medidi o, eka ɖe edzi be yeke ɖe nyateƒea ŋu, eye wòxɔ nyɔnyrɔ le ƒe 1929 me.\nDzinyelawo wɔ woƒe ŋutete katã kpe ɖe mía kple nɔvinyenyɔnua ŋu be míabu Yehowa abe ame ŋutɔŋutɔ ene. Woxlẽa Biblia me ŋutinyawo na mí hebiaa míaƒe nukpɔsusu le nu si tae ame siwo ŋu woƒo nu tsoe le Biblia me la wɔ nu nenema ɖo. Ɣemaɣi la, Papa ɖoe be yemagawɔ zãdɔ alo fiẽsidɔ o, togbɔ be esia na ga geɖe toa ƒomea ŋu hã. Edi be yeakpɔ ɣeyiɣi ɖe Kristotɔwo ƒe kpekpewo, gbeƒãɖeɖedɔa, kpakple nusɔsrɔ̃ kple ye viwo ŋu.\nNɔnɔme Sesẽwo Nɔ Mɔ Dzi Gbɔna\nDzinyelawo wɔa amedzro na dzikpɔla mɔzɔlawo kple Betel dɔwɔla siwo tso Switzerland kple France la zi geɖe. Nɔvi siawo ƒoa nu tso nɔnɔme sesẽ siwo me tom míaƒe haxɔsetɔwo nɔ le Germany, si didi kilometa ʋɛ aɖewo ko tso mía gbɔ la, ŋu na mí. Nazi dziɖuɖua nɔ Yehowa Ðasefowo lém nɔ ɖoɖom ɖe fuwɔamegaxɔwo me, eye woxɔa ɖeviwo le dzila Ðasefowo si.\nMía dzilawo dzra mía kple Helen ɖo ɖe nɔnɔme sesẽ siwo nɔ ŋgɔ na mí la ŋu. Mía dzilawo kpe ɖe mía ŋu míelé mawunyakpukpui siwo afia mɔ mí le nɔnɔme mawo me la ɖe susu me. Le kpɔɖeŋu me, wogblɔna na mí be: “Ne mienya nu si miawɔ o la, miɖo ŋku Lododowo 3:5, 6 me nyawo dzi. Ne miele vɔvɔ̃m na dodokpɔwo le suku la, mizã 1 Korintotɔwo 10:13. Ne woɖe mi ɖa le mía ŋu la, minɔ Lododowo 18:10 xlẽm tso susu me.” Melé Psalmo 23 kple 91 lia me nyawo ɖe susu me, eye meva ka ɖe edzi be Yehowa akpɔ tanye ɣesiaɣi.\nLe ƒe 1940 me la, Germany Nazi dziɖuɖua xɔ Alsace-Lorraine, eye dziɖuɖu yeye sia bia tso ame tsitsi ɖe sia ɖe si be wòaɖo Nazi dunyaheha la me. Papa gbe be yemaɖo ha ma me o, esia wɔe be Adzamekpovitɔwo do ŋɔdzi nɛ be yewoalée. Esi Dada gbe be yematɔ asrafowuwo o la, Adzamekpovitɔwo te ŋɔdzidodo na eya hã.\nSuku va zu teƒe dziŋɔ aɖe nam. Gbe sia gbe la, sukuviawo dzea ŋkekea ƒe wɔnawo gɔme le sukuxɔ si me menɔ la me kple gbedodoɖa na Hitler, wogblɔa “Heil Hitler” ƒe gbedonamea, eye wodoa abɔ ɖe dzi hedzia duha la. Le esi dzinyelawo nagblɔ nam ko be nyemegakpɔ gome le Hitler ƒe gbedonamea me o teƒe la, ɖe wokpe ɖe ŋunye boŋ mena hehe nye dzitsinya. Eya ta nye ŋutɔ metso nya me le ɖokuinye si be nyemakpɔ gome le Nazitɔwo ƒe gbedoname ma me o. Nufialawo ƒo tome nam, eye wodo ŋɔdzi nam be yewoanyam le sukua. Gbe ɖeka la, wona metsi tsitre ɖe nufiala 12-awo katã ŋkume; mexɔ ƒe adre ɣemaɣi. Wodze agbagba be yewoazi dzinye mado gbe na Hitler. Ke hã, Yehowa kpe ɖe ŋunye menɔ tsitre sesĩe.\nNufialawo dometɔ ɖeka, si nye nyɔnu la, nɔ agbagba dzem be yeable nunye. Egblɔ nam be, sukuvi nyui aɖee menye, yelɔ̃ nye nya gbɔ ŋutɔ, eye ate ɖe ye dzi be woanyam le sukua. Egblɔ be: “Mehiã be nàdo abɔ ɖe dzi o, wò ya kɔe yi dzi vie ko. Eye mehiã be nàgblɔ be ‘Heil Hitler’ o! Wò ya ʋã wò nuyiwo abe ɖe nèle egblɔm ene ko.”\nEsi megblɔ nu si nufialaa nɔ wɔwɔm la na Dada la, eɖo ŋku Biblia me nuŋlɔɖi si ku ɖe Hebrivi etɔ̃ siwo gbe be yewomade ta agu na legba si Babilon fia li la o la dzi nam. Danye biam be: “Nu kae wobia tso wo si be woawɔ?” Meɖo eŋu be: “Be woabɔbɔ.” Ebiam be: “Nenye be le ɣeyiɣi ma si me wobia tso wo si be woabɔbɔ ade ta agu na legbaa me la, wobɔbɔ be yewoabla yewoƒe afɔkpakawo la, ɖe wòasɔa? Wò ŋutɔ tso nya me, wɔ nu si nèsusu be enyo.” Abe ale si Sadrax, Mesax, kple Abed-Nego wɔe ene la, metso nya me be Yehowa koe mawɔ nuteƒe na.—Dan. 3:1, 13-18.\nNufialaawo nyam le suku zi geɖe, eye wodo ŋɔdzi nam be yewoaxɔm le dzinyelawo si. Metsi dzodzodzoe, gake dzinyelawo yi edzi nɔ dzi dem ƒo nam. Hafi madzo le aƒe me ayi suku la, Dada doa gbe ɖa kplim hebiana be Yehowa nakpɔ tanye. Menyae be Mawu ado ŋusẽm manɔ nyateƒea ƒe akpa dzi sesĩe. (2 Kor. 4:7) Papa gblɔ nam be, ne nyaƒoɖeamenua nu va sẽ akpa la, mate ŋu agbɔ ava aƒe me faa. Egblɔ nam be: “Míelɔ̃ wò. Mía vi koe nànye ɖaa. Mia kple Yehowa domee nya la le.” Nya mawo na nye didi be malé fɔmaɖimaɖi me ɖe asi me gasẽ ɖe edzi.—Hiob 27:5.\nEnuenu la, Adzamekpovitɔwo va dia Ðasefowo ƒe agbalẽwo le míaƒe aƒe me, eye wobiaa gbe dzinyelawo. Wokplɔa danye dzonɛ gaƒoƒo geɖe, eye woyina ɖakplɔa fofonye kple nɔvinyenyɔnu hã le woƒe dɔwɔƒewo. Nyemenyana ne Dada anɔ aƒe me hafi magbɔ tso suku o. Ɣeaɖewoɣi la, aƒelika aɖe agblɔ nam be: “Wokplɔ dawò dzoe lo!” Mebena ɖe aƒe me henɔa ɖokuinye biam be: ‘Ðe wole funyafunya wɔmee ɖaa? Ðe magakpɔe akea?’\nWolé Mí Dzoe\nLe January 28, 1943 ƒe fɔŋli ga etɔ̃ kple afã la, Adzamekpovitɔwo va nyɔ mí. Wogblɔ be ne mía kple dzinyelawo kpakple nɔvinyenyɔnua míeɖo Nazi dunyahehaa me la, yewomakplɔ mí adzoe o. Wona gaƒoƒo etɔ̃ mí be míatsɔ adzra ɖo. Dada dzra ɖo ɖe nɔnɔmea ŋu do ŋgɔ, eye wòdo míaƒe agba da ɖi xoxo hetsɔ Biblia de eme. Eya ta míezã ɣeyiɣi ma tsɔ do gbe ɖa hede dzi ƒo na mía nɔewo. Papa ɖo ŋku edzi na mí be, ‘naneke mate ŋu ama mí ɖa tso Mawu ƒe lɔlɔ̃ la gbɔ o.’—Rom. 8:35-39.\nAdzamekpovitɔawo trɔ va vavã. Nyemaŋlɔ ale si nɔvinyɔnu tsitsi Anglade nɔ asi ʋuʋum na mí kple aɖatsiwo la be o. Adzamekpovitɔawo kɔ mí ɖe ʋu me yi ketekedzeƒe si nɔ Metz. Míeɖo keteke, eye le ŋkeke etɔ̃ megbe la, míeva ɖo Kochlowice, si nye asaɖa aɖe si nɔ Auschwitz fuwɔamesaɖa si nɔ Poland la ƒe dzikpɔkpɔ te. Ɣleti eve megbe la, woɖe mí yi Gliwice, si nye nyɔnu saɖeagaxɔmenɔlawo ƒe nɔƒe aɖe si wotrɔ wòzu dɔsesẽwɔsaɖa. Nazitɔwo gblɔ na mí be, ne mía dometɔ ɖe sia ɖe de asi agbalẽ te tsɔ gbe nu le eƒe xɔse gbɔ la, yewoaɖe asi le mía ŋu ahagbugbɔ míaƒe nunɔamesiwo ana mí. Papa kple Dada gbe, eye mía lélawo gblɔ na mí be, “Miele tɔtrɔ ge ayi aƒe me gbeɖe o.”\nLe June me la, woɖe mí yi Swietochlowice, taɖui aɖe te fuɖeɖe nam le afi ma, eye wògale ŋunye va se ɖe egbe. Dɔlékui aɖe va ɖo nye asibidewo me, eye ɖɔkta aɖe ho nye fetsuwo dometɔ geɖe evɔ medo vevesesenutsitike nam o. Gake nane si nyo le nya la mee nye be meyia abolomeƒe aɖe edziedzi esi wònye be asrafowo dɔam meyia teƒeteƒewo ta. Eye nyɔnu aɖe nɔ afi ma naa nuɖuɖum.\nVa se ɖe ɣemaɣi la, míaƒe ƒomea nɔ teƒe ɖeka heɖe vovo tso gaxɔmenɔla bubuwo gbɔ. Le October 1943 me la, wokplɔ mí yi asaɖa aɖe si nɔ Ząbkowice la me. Míemlɔ abati tuɖedziwo dzi le xɔtaxɔe aɖe me, eye ame siwo ade 60 siwo dome ŋutsuwo, nyɔnuwo, kple ɖeviwo nɔ lae mlɔa afi ma. SS-srafowo kpɔ egbɔ be nuɖuɖu si yewonaa mí la gblẽ keŋkeŋ kloe.\nTogbɔ be míenɔ nɔnɔme sesẽwo me tom hã la, mɔkpɔkpɔ mebu ɖe mí kpɔ o. Míexlẽe le Gbetakpɔxɔ me be gbeƒãɖeɖedɔ gã aɖe ayi edzi le aʋa la megbe. Eya ta míenya nu si tae míenɔ fu kpem ɖo, eye míenyae hã be eteƒe madidi o nɔnɔme sesẽawo nu ava yi.\nEsi míese be Dukɔ Wɔɖekawo ƒe asrafowo nɔ mía gogom la, míekpɔe dze sii be aʋa la menɔ Nazitɔwo kpam o. Le ƒe 1945 ƒe gɔmedzedze me la, SS-srafoawo tso nya me be yewoagblẽ míaƒe asaɖa la ɖi. Le February 19 dzi la, wozi mía dzi míedze kilometa 240 kloe ƒe afɔzɔzɔ aɖe gɔme. Ɣleti ene megbe la, míeva ɖo Steinfels, le Germany, afi si dzɔlawo lɔ gamenɔlawo yi ɖakɔ ɖe tomenukuƒe aɖe me le. Ame geɖewo susui be woawu mí. Gake gbe ma gbe la, Dukɔ Wɔɖekawo ƒe asrafoawo va ɖo, SS-srafowo si, eye míaƒe fukpekpewo nu yi.\nNye Taɖodzinuwo Gbɔ Ðoɖo\nLe May 5, 1945, si nye ƒe eve kple afã kloe megbe la, míetrɔ gbɔ va mía de Yutz, míeƒo ɖi, eye yɔe ƒomevi aɖewo ƒo ɖe mía ŋu fũu. Tso keke February me ke la, míeɖɔ li míaƒe awuwo kpɔ o, eya ta míeɖoe be míatɔ dzo awu xoxo mawo. Meɖo ŋku edzi be danye gblɔ na mí be: “Mina esia nanye ŋkeke nyuitɔ kekeake le míaƒe agbe me. Naneke mele mía si o. Awu siwo le mía ŋu gɔ̃ hã menye mía tɔwo o. Ke hã, mí ame eneawo katã míelé nuteƒewɔwɔ me ɖe asi va se ɖe esime míegbɔ. Míena ta o.”\nMenɔ Switzerland va se ɖe esime nye lãme sẽ le ɣleti etɔ̃ megbe, eye megadze suku gɔme. Gake fifia ya la, nyemeganɔ vɔvɔ̃m be woanyam o. Fifia míetea ŋu kpena kple míaƒe gbɔgbɔmenɔviwo heɖea gbeƒã le gaglãgbe. Le August 28, 1947 dzi, esime mexɔ ƒe 13 la, mexɔ nyɔnyrɔ tsɔ ɖo kpe adzɔgbe si meɖe na Yehowa ƒe geɖe do ŋgɔ la dzi le dutoƒo. Fofonye nyrɔm le Moselle Tɔsisi la me. Medi be mazu mɔɖela enumake, gake Papa te tɔ ɖe edzi be ele be masrɔ̃ dɔ aɖe hafi. Eya ta mesrɔ̃ awutɔtɔ. Le ƒe 1951 me, esime mexɔ ƒe 17 la, mezu gbesiagbe mɔɖela, eye woɖom ɖe du aɖe si te ɖe mía ŋu si ŋkɔe nye Thionville be maɖasubɔ le afi ma.\nLe ƒe ma me la, mede takpekpe aɖe le Paris, eye mekpe agbalẽ ɖo hena dutanyanyuigblɔlawo ƒe suku dede. Nyemetsi ade sukua o, eya ta Nɔviŋutsu Nathan Knorr gblɔ nam be yeada nye dɔbiagbalẽvia ɖi “ahawɔ eŋu dɔ emegbe.” Le June 1952 me la, wokpem be made Gbetakpɔxɔ Habɔbɔa ƒe Gilead Biblia Sukua ƒe klass 21 lia le South Lansing si le New York, U.S.A.\nGilead Sukua Kple Emegbe\nNuteƒekpɔkpɔ ka gbegbee nye esi! Esesẽna nam zi geɖe be maƒo nu le dutoƒo le mía degbe me. Gake fifia ya la, enɔ nam be mado Eŋlisigbe. Ke hã, nufialaawo kpe ɖe ŋunye lɔlɔ̃tɔe. Nɔviŋutsu aɖe tsɔ ŋkɔ nam be Fiaɖuƒe Nukomo le ale si meɖoa moe ne ŋu le kpeyem la ta.\nLe July 19, 1953 dzi la, wowɔ míaƒe sukunuwuwu ƒe wɔnawo le Yankee Stadium le New York, eye woɖo mía kple Ida Candussom (si wova yɔ emegbe be Seignobos) ɖe Paris. Gbeƒãɖeɖe na Paris dua me tɔ kesinɔtɔwo menɔ bɔbɔe o, gake mete ŋu srɔ̃ Biblia kple ɖokuibɔbɔla geɖe. Ida ɖe srɔ̃ hedzo yi Afrika le ƒe 1956 me, gake nye ya metsi Paris.\nLe ƒe 1960 me la, meɖe nɔviŋutsu aɖe si nye Betel dɔwɔla; woɖo mí mɔɖela veviwo, eye míeyi ɖawɔ dɔ le Chaumont kple Vichy. Ƒe atɔ̃ megbe la, yɔmekpe dze dzinye, eye esia wɔe be medzudzɔ mɔɖeɖedɔa wɔwɔ. Ete ɖe dzinye vevie, elabena tso keke nye ɖevime kee meɖoe be mawɔ ɣeyiɣiawo katã ƒe subɔsubɔdɔa ahayi edzi awɔe le nye agbe me katã. Ɣeyiɣi aɖe megbe la, srɔ̃nye gblẽm ɖi heyi ɖaɖe nyɔnu bubu. Kpekpeɖeŋu si nye gbɔgbɔ me nɔviŋutsu kple nɔvinyɔnuwo nam la kpe ɖe ŋunye mete ŋu do dzi to ɣeyiɣi doblukɔ mawo me, eye Yehowa yi edzi le nye agbawo tsɔm nam.—Ps. 68:20.\nFifia mele Louviers, Normandy, le teƒe aɖe si te ɖe France ƒe alɔdzedɔwɔƒea ŋu. Togbɔ be lãmesẽkuxiwo ɖea fu nam hã la, edzɔ dzi nam be mekpɔe be Yehowa kpe ɖe ŋunye le agbe me. Egbea gɔ̃ hã la, hehe si mexɔ tso nye ɖevime gakpɔtɔ le kpekpem ɖe ŋunye be nukpɔsusu nyui gakpɔtɔ le asinye. Dzinyelawo fiam be Ame ŋutɔŋutɔ si mate ŋu alɔ̃, ado gbe ɖa na, eye wòate ŋu ase nye gbedodoɖawo lae Yehowa nye. Vavãe, “aleke maɖo dɔmenyo, siwo katã Yehowa wɔ nam la, teƒe nɛ?”—Ps. 116:12.\n“Edzɔ dzi nam be mekpɔe be Yehowa kpe ɖe ŋunye le agbe me”\nMelé nye ŋɔtitsyɔnu ɖe asi esi mexɔ ƒe ade\nMía kple dutanyanyuigblɔlawo kpakple mɔɖelawo míele gbeƒãɖeɖedɔ tɔxɛ aɖe wɔm le Luxembourg esime mexɔ ƒe 16\nMía kple Papa kpakple Dada le takpekpe aɖe si wowɔ le ƒe 1953 me\nDzo Nenɔ Mewò Ðe Yehowa Ƒe Aƒea Ŋu!\nDo “Vevie Nu Le Dɔ Nyuiwo Wɔwɔ Me”!\nTo Nyateƒe Na Hawòvi\nAƒedzikpɔla Nuteƒewɔla La Kple Eƒe Dziɖuha La\nAle Si Nàwɔ Akpɔ Dzidzɔ Le Trenɔnɔ Me\nDɔdede Asi Na Amewo—Nu Si Ta Míawɔe Kple Ale Si Míawɔe\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA June 2009\nGBETAKPƆXƆ—TATA SI MÍESRƆ̃NA June 2009


Dɔwɔwɔwo 23 | Biblia Le Internet Dzi | Xexe Yeye Gɔmeɖeɖe (1984)\n23 Esi Paulo nɔ Sanhedrin la me tɔwo kpɔm tututu la, egblɔ be: “Ŋutsuwo, nɔviwo, metsɔ dzitsinya si ŋuti kɔ bliboe la zɔ le Mawu ŋkume va se ɖe ŋkeke sia dzi.” 2 Esi wògblɔ esia la, nunɔlagã Anania ɖe gbe na ame siwo tsi tsitre ɖe egbɔ la be, woaƒo nugbɔ nɛ. 3 Tete Paulo gblɔ nɛ be: “Mawu aƒo wò, wò gli si wosi akalo na. Ðe nènɔ anyi, be yeadrɔ̃ ʋɔnum le Se la nu, eye le ɣeyiɣi ma ke me la, nèle Se la dzi dam, hele gbe ɖem be woaƒoma?” 4 Ame siwo tsi tsitre ɖe afi ma la gblɔ be: “Mawu ƒe nunɔlagã la dzum nèlea?” 5 Eye Paulo gblɔ be: “Nɔviwo, nyemenya be nunɔlagãe wònye o. Elabena woŋlɔ ɖi be: ‘Mele be nàgblɔ nya vlo aɖeke ɖe wò dukɔ dzi ɖula ŋu o.’” 6 Ke esi Paulo de dzesii be akpa ɖeka nye Zadukitɔwo, gake akpa evelia nye Farisitɔwo la, edo ɣli le Sanhedrin la gblɔ be: “Ŋutsuwo, nɔviwo, Farisitɔ kple Farisitɔwo ƒe vi menye. Ame kukuwo ƒe tsitretsitsi ŋuti mɔkpɔkpɔ la tae wole ʋɔnu drɔ̃mem ɖo.” 7 Esi wògblɔ esia la, nyaʋiʋli ɖo Farisitɔwo kple Zadukitɔwo dome, eye ameha gã la dome ma. 8 Elabena Zadukitɔwo gblɔna be tsitretsitsi loo, alo mawudɔla, alo gbɔgbɔ aɖeke, meli o, gake Farisitɔwo ya gblɔna le dutoƒo be wo katã woli. 9 Eya ta ɣli ɖi hoo, eye agbalẽfiala siwo le Farisitɔwo ƒe akpa dzi la tso, eye wote nyahehe dzikutɔe be: “Míekpɔ vɔ̃ aɖeke le ame sia ŋu o; gake ne gbɔgbɔ aɖe alo mawudɔla aɖee ƒo nu nɛ la, . . .” 10 Azɔ esi nyaʋiʋli la nu va sẽ ɖe edzi la, aʋafiagã la vɔ̃ be woava vuvu Paulo, eye wòɖe gbe be asrafoha la naɖi aɖahee tso wo dome, eye woakplɔe ava asrafowo nɔƒe la. 11 Gake le zã si kplɔe ɖo me la, Aƒetɔ la va tsi tsitre ɖe egbɔ, eye wògblɔ be: “Lé dzi ɖe ƒo! Elabena ale si nèle ɖase ɖim tsitotsito tso ŋunye le Yerusalem la, nenema kee wòle be nàɖi ɖase le Roma hã.” 12 Ke esi ŋu ke la, Yudatɔwo ɖo nugbe heka atam ƒo fi de wo ɖokui be, ne yewomewu Paulo o kpa, yewomaɖu nu alo ano nu o. 13 Ame siwo ɖo nugbe heka atam alea la sɔ gbɔ wu ame blaene; 14 eye woyi nunɔlawo ƒe tatɔwo kple amegãwo gbɔ gblɔ be: “Míeka atam heƒo fi de mía ɖokui be ne míewu Paulo o kpa, míade naneke nu me o. 15 Eya ta mia kple Sanhedrin la mina nu si ta wòle be aʋafiagã la nakplɔe aɖi ava mia gbɔ la me nakɔ nɛ, abe ɖe miedi be yewoaku nya siwo ku ɖe eŋu la me tsitotsito wu ene. Gake hafi wòate ava la, míanɔ klalo be míabu mo nɛ.” 16 Ke hã, Paulo nɔvinyɔnu ƒe viŋutsu se woƒe xadede la ŋu nya, eye wòva asrafowo nɔƒe la heka eta na Paulo. 17 Eya ta Paulo yɔ asrafomegãwo dometɔ ɖeka va egbɔ gblɔ nɛ be: “Kplɔ ɖekakpui sia yi aʋafiagã la gbɔ, elabena nya aɖe le esi wòagblɔ nɛ.” 18 Eya ta ŋutsu sia kplɔe yi aʋafiagã la gbɔ, eye wògblɔ be: “Gamenɔla Paulo yɔm va eɖokui gbɔ, eye wòbia be makplɔ ɖekakpui sia va gbɔwò, elabena nya aɖe le esi wòagblɔ na wò.” 19 Aʋafiagã la lé eƒe alɔnu, eye wòkplɔe ɖe kpɔe hete ebiabia be: “Nya ka tae nèbe yeaka nam?” 20 Egblɔ be: “Yudatɔwo wɔ ɖeka ɖo tame be yewoabia be nàkplɔ Paulo aɖi ava Sanhedrin la etsɔ, abe ɖe wole didim be yewoaku eƒe nyaa me tsitotsito wu tsã ene. 21 Nya ka kee woɖagblɔ o, mègaɖe mɔ woaƒo nya ɖe nuwò o, elabena wo dometɔ siwo wu blaene de xa ɖi nɛ, eye woka atam ƒo fi de wo ɖokui be, yewomaɖu nu alo ano nu o va se ɖe esime yewowui hafi; eye azɔ wole klalo, hele lalam be yewoaxɔ mɔɖeɖe tso gbɔwò.” 22 Eya ta aʋafiagã la do mɔ ɖekakpuia, gake ede se nɛ gbã be: “Mègatoe na ame aɖeke be yegblɔ nya siawo nam o.” 23 Eye wòyɔ asrafomegãwo dometɔ eve gblɔ be: “Midzra asrafo alafa eve ɖo ne woayi Kaisarea, kple sɔdola blaadre kpakple akplɔdala alafa eve, le zã ƒe gaƒoƒo etɔ̃lia* dzi. 24 Midzra agbatsɔlãwo hã ɖo, be woakɔ Paulo ɖe wo dzi, ne woakplɔe ayi na nutomefia Felike dedie.” 25 Eye wòŋlɔ agbalẽ si me nyawo yi ale: 26 “Klaudio Lisia ye le agbalẽ sia ŋlɔm ɖo ɖe Bubutɔ Nutomefia Felike: Medo gbe na wò! 27 Yudatɔwo lé ŋutsu sia, eye wowui kloe, gake mekplɔ asrafoha aɖe va do ɖe wo dzi le vo me hexɔ nɛ, elabena mese be Romatɔe wònye. 28 Eye esi medi be manya nu si ta wole enu tsom ɖo ta la, mekplɔe ɖi va woƒe Sanhedrin la. 29 Mekpɔe be woawo ŋutɔ ƒe Se la ŋu nyaʋiʋliwo tae wotso enu ɖo, gake nutsotso aɖeke mele eŋu, si dze ku alo bablawo o. 30 Gake esi wova fi tofi nam le nugbe aɖe si ɖo ge wole ɖe ŋutsu sia ŋuti ŋu ta la, mele eɖom ɖe wò enumake, eye meɖe gbe na enutsolawo be woava gblɔ nya siwo wotsɔ ɖe eŋu la le ŋkuwòme.” 31 Ale asrafo siawo kplɔ Paulo yi Antipatre le zã me, abe ale si wode se na wo ene. 32 Esi ŋu ke la, woɖe mɔ na sɔdolawo be woayi mɔzɔzɔa dzi kplii, gake woawo ya wotrɔ gbɔ va asrafowo nɔƒe la. 33 Sɔdolaawo ge ɖe Kaisarea, eye wotsɔ agbalẽ la na nutomefia la, eye wotsɔ Paulo hã de esi. 34 Eya ta exlẽe, eye wòbia be nuto ka mee wòtso hã, eye wòva nya be etso Kilikia. 35 Egblɔ nɛ be: “Ne nuwòtsolawo hã va ɖo la, ekema mase nya sia nya si le asiwò.” Eye wòde se be woadzɔ eŋu le Herodes ƒe fiasã la me.\n^ Zã ga 9 lɔƒo.


Nu Ka Tae Xɔlɔ̃wo Mele Asinye O? | Sɔhɛwo Biana Be\nGBE BUBU Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Finnish Franse Georgian German Greek Gun Haitian Creole Hausa Hebrew Hiligaynon Hungarian Iban Icelandic Iloko Indonesian Italian Japanese Kannada Kikaonde Kinyarwanda Kirghiz Kirundi Kongo Korean Lingala Lithuanian Malagasy Malay Malayalam Maltese Marathi Maya Mexico Tokunɔgbe Myanmar Norwegian Ossetian Papiamento (Aruba) Polish Portuguese Portuguese (Portugal) Punjabi Rarotongan Romanian Russia Tokunɔgbe Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tatar Telugu Tetun Dili Thai Tsonga Turkish Turkmen Twi Tzotzil Ukrainian Uzbek Uzbek (Roman) Vietnamese Xhosa Yoruba Zulu\nÈle kplɔ̃ɖoƒe aɖe si xɔ̃wòwo de nyitsɔ laa ƒe fotowo kpɔm le internet dzi. Xɔ̃wòwo katã dze le kplɔ̃ɖoƒea ƒe fotoawo me eye edze hã be wokpɔ dzidzɔ eteƒe mekɔ o. Gake mèkpɔ nu ɖeka aɖe le eme o. Míagblɔe kaŋ be ame aɖe mele eme o, eyae nye wò!\nEbia ɖokuiwò be: ‘Nu ka tae womekpem o?’\nWò modzakaɖeɖea zu dzigbagbã. Ewɔ na wò be wotrɔ ye to eme! Ðeko wòwɔ abe xɔlɔ̃wò mawo katã zu dze bu ɖe ama me ene. Akogotsitsi vu bla wò, eye nèbia ɖokuiwò be: ‘Nu ka tae xɔlɔ̃ aɖeke mele asinye o?’\nAkogotsitsi ƒe dodokpɔ\nXɔlɔ̃dzedze kple akogotsitsi ŋuti nyateƒe aɖewo\nAle si nàwɔ aɖu aʋaa dzi\nAle si nàɖu vɔvɔ̃ be yemakpɔ xɔlɔ̃ vavã adze o dzi\nNe xɔlɔ̃ geɖewo le asiwò la, màtsi akogo gbeɖe o.\nNe xɔlɔ̃wo le asiwò le internet dzi hahokadoƒewo la, màtsi akogo gbeɖe o.\nNe èŋlɔa nu ɖona ɖe ame gbogbo aɖewo le asitelefon dzi la, màtsi akogo gbeɖe o.\nNe èkpena ɖe ame bubuwo ŋu la, màtsi akogo gbeɖe o.\nNyagbɔgblɔ ene siawo katã ƒe ŋuɖoɖoe nye aʋatsoe.\nNu ka tae?\nXɔlɔ̃ geɖewo ate ŋu anɔ asiwò evɔ nàgatsi akogo kokoko.\n“Metsɔa ɖe ele eme na xɔ̃nyewo, gake ɣeaɖeɣia ewɔna nam be woawo ya wometsɔ ɖeke le eme nam o. Ne xɔlɔ̃ gbogbowo le asiwò evɔ wòwɔ abe womelɔ̃ wò alo hiã wò o ene la, eya ƒe akogotsitsi ya gavɔ̃ɖi wu ɖe sia ɖe.”—Anne.\nXɔlɔ̃wo ate ŋu anɔ asiwò le internet dzi hahokadoƒewo evɔ nàgatsi akogo.\n“Ame aɖewo fɔa xɔlɔ̃wo ƒoa ƒu abe ale si wofɔa amevi wɔwɔewo ƒoa ƒu ene. Gake ne amevi wɔwɔe siawo gaɖɔ xɔ na ame hã la, womate ŋu ana ame nase le eɖokui me gbeɖe be wolɔ̃ ye o. Ne mèdze agbagba dze xɔlɔ̃ amewo ŋkume-kple-ŋkume o la, internet dzi xɔlɔ̃ mawo maɖe vi aɖeke na wò o, ɖeko wole abe amevi wɔwɔe siwo me agbe mele o ene.”—Elaine.\nÀte ŋu anɔ nu ŋlɔm na ame gbogbo aɖewo le asitelefon dzi evɔ nàgatsi akogo kokoko.\n“Ɣeaɖewoɣi ne ètsi akogo la, ànɔ wò asitelefon dzi kpɔm edziedzi be ye xɔlɔ̃ aɖe ŋlɔ nu ɖo ɖe ye mahã. Eye ne wò ŋutɔ nètsi akogo xoxo hafi nègakpɔe be ame aɖeke meɖo ŋku ye dzi ŋlɔ nu na ye o la, akogotsitsia nu sẽna kura wu kpe!”—Serena.\nÀte ŋu anɔ kpekpem ɖe ame bubuwo ŋu evɔ nàgatsi akogo kokoko.\n“Medzea agbagba ɣesiaɣi kpena ɖe xɔ̃nyewo ŋu, gake mekpɔe be womedina be yewoakpe ɖe ŋunye o. Mevem be mewɔa nyui na wo o, gake ewɔa moya nam vie be womeɖoa nye nyuiwɔwɔ teƒe nam gbeɖe o.”—Richard.\nNya vevitɔ: Le nyateƒe me la, ale si míebua nuwo ŋu la koŋue nana míetsia akogo. Ðetugbui si ŋkɔe nye Jeanette gblɔ be: “Etsoa ememe, menye gota o.”\nNu kae nàte ŋu awɔ ne ewɔ abe xɔlɔ̃ aɖeke mele asiwò o alo nètsi akogo ene?\nDze agbagba kakaɖedzi nasu asiwò.\n“Ne mèkana ɖe ɖokuiwò dzi o la, ate ŋu ana nàse le ɖokuiwò me be yetsi akogo. Ne èsena le ɖokuiwò me be viɖe aɖeke mele ye ŋu o la, asesẽ ŋutɔ be nàdze agbagba ate ɖe amewo ŋu alo alɔ̃ faa be amewo nadze xɔlɔ̃ ye.”—Jeanette.\nBiblia gblɔ be: “Lɔ̃ hawòvi abe wò ŋutɔ ɖokuiwò ene.” (Galatiatɔwo 5:14) Hafi nàte ŋu adze xɔlɔ̃ vavã la, ele be wò ŋutɔ nàkpɔe be asixɔxɔ le ye ŋu gbã, gake nàkpɔ nyuie be màgatrɔ zu ɖokuitɔdila o.—Galatiatɔwo 6:3, 4.\nWò nu meganɔ nublanui wɔm na ɖokuiwò o.\n“Akogotsitsi le abe ba finyafinya ene. Zi ale si nèle ʋiʋlim be yeado le eme la, zi nenemae ànɔ to yimee. Ne èna wòxɔ wò susu katã la, kaka nànyaa, wò akogotsitsia kple wò nuwɔnawo awɔe be amewo magadi be yewoagogo wò o.”—Erin.\nBiblia gblɔ be: “Lɔlɔ̃ . . . media eya ŋutɔ tɔ o.” (1 Korintotɔwo 13:4, 5) Nyateƒeae nye be ne míebua mía ɖokuiwo ŋu akpa la, mímegasea veve ɖe amewo nu ale o eye esia tea ŋu nyaa amewo ɖa le mía ŋu. (2 Korintotɔwo 12:15) De dzesi nya vevi sia: Ne ale si ame bubuwo wɔa nu ɖe ŋuwò dzie wò dzidzɔkpɔkpɔ nɔa te ɖo la, ke àdo kpo nu godoo! Le nyateƒe me la, nya aɖewo gbɔgblɔ abe “Ame aɖeke meyɔam o” kple “Ame aɖeke mekpeam o” awɔe be nàva gblẽ wò dzidzɔkpɔkpɔa ɖe ame bubuwo ƒe asi me. Ke ema mafia be èle ŋusẽ geɖe wu akpa nam wo oa?\nMègadze xɔlɔ̃ ame sia ame ko o.\n“Ame siwo tsia akogo la dina be amewo natsɔ ɖe le eme na yewo, eye esia tea ŋu wɔnɛ be wotea ŋu dina be yewoadze xɔlɔ̃ ame sia ame si ko yewokpɔ. Ðeko wodina be ame aɖe natsɔ ɖe le eme na yewo. Gake ame aɖewo ana nasẽ le ɖokuiwò me be yele vevie gake mlɔeba la, ɖeko woazã wò nyuie aɖe asi le ŋuwò. Ekema àgatsi akogo wu tsã.”—Brianne.\nBiblia gblɔ be: “Ame si zɔna kple nunyalawo la, adze nunya, ke ame si dea ha kple bometsilawo la, eme manyo nɛ o.” (Lododowo 13:20) Dɔwuitɔ tea ŋu ɖua nu sia nu si wòkpɔ. Nenema ke ame siwo le xɔlɔ̃ dim vevie la, ate ŋu adi xɔlɔ̃wo le teƒe ɖe sia ɖe ko. Woate ŋu azu nuléle na ameblelawo bɔbɔe ahasusui be naneke megblẽ le woƒe nuwɔnawo ŋu o, eye woade dzi ƒo na wo ɖokuiwo be afi aɖe kpɔkpɔ nyo wu yamekpɔkpɔ.\nNyataƒoƒo: Ame sia ame tsia akogo ɣeaɖewoɣi; ɖeko ame aɖewo tɔ nu sẽna wu ame bubuwo tɔ. Togbɔ be akogotsitsi ate ŋu ana ame nase le eɖokui me be nu te ɖe ye dzi vevie hã la, seselelãme ko wònye. Míaƒe tamesusuwo kpɔa ŋusẽ ɖe míaƒe seselelãmewo dzi zi geɖe, gake míate ŋu akpɔ ŋusẽ ɖe míaƒe tamesusuwo ya dzi.\nDa sɔ hã le nu siwo nèkpɔa mɔ be amewo nawɔ na ye gome. Jeanette si ƒe nya míegblɔ va yi gblɔ be: “Menye ame sia amee anye xɔ̃wò vavã tegbee o, gake àkpɔ ame siwo tsɔ ɖe le eme na wò. Ðetsɔleme ɖeɖe dzaa sɔ gbɔ. Eɖea akogotsitsi dzi kpɔtɔ.”\nÈhiã kpekpeɖeŋu geɖe wua? Xlẽ nyati si nye ““ Ale Si Nàɖu Vɔvɔ̃ Be Yemakpɔ Xɔlɔ̃ Vavã Adze O Dzi.” Wɔ PDF si nye “Tenɔnɔ Ðe Akogotsitsi Nu” hã ƒe kɔpi.\n“Ðo dze tso wò akogotsitsia ŋu na ame aɖe. Mègaɣla wò seselelãmewo o. Anɔ eme be ènya ame geɖe siwo hã sena le wo ɖokuiwo me abe wò ene. Zi geɖe la, nu si ko nèhiãe nye be xɔlɔ̃ ɖeka aɖe nanɔ asiwò anɔ dzi dem ƒo na wò.”—Vanessa.\n“Màte ŋu anɔ fɔ bum ame bubuwo ɣesiaɣi ɖe wò akogotsitsia ta o. Ɣeaɖewoɣi la, wò ŋutɔe ɖe ɖokuiwò ɖe aga. Eya ta dze agbagba vevie nàte ɖe amewo ŋu. Ne ema mewɔ dɔ o la, dze agbagba nàdze xɔlɔ̃ yeyewo—ɖewohĩ trɔ ɖe ame aɖe si mete kpɔ be yeadze xɔlɔ̃ o la ŋu.”—Taylor.\n“Xɔ̃nye aɖe tsi akogo vevie. Togbɔ be ame geɖewo tsɔa ɖe le eme nɛ hã la, egasena le eɖokui me kokoko be wometsɔ ɖeke le eme na ye o eye womelɔ̃ ye hã o. Le esia ta eyɔa mo kpekpekpe. Ewɔ nam be ale si wòyɔa mo ale be amewo nàsusui be ame sesẽ aɖee yenye la na be amewo metea ŋu tena ɖe eŋu o. Amewo susuna be mekɔa mo ɖe ame o, eye esia nyaa ame siwo metea ŋu doa dzi nenema gbegbe o la ɖa le eŋu.\n“Xɔ̃nyea vɔ̃na hã be amewo agblẽ nu le ye ŋu, eya ta ne amewo di be yewoanyae la, egblɔna be woɖo susu vɔ̃ aɖe ɖe ye ŋu alo be ne yedze xɔlɔ̃ wo hã yewoƒe xɔlɔ̃dzedzea mayi afi aɖeke o. Esena le eɖokui me be yetsi akogo elabena ame akpa gãtɔ mesea eƒe nuwɔnawo gɔme o, evɔ eya ŋutɔ hã medina be yeaƒo nu tso ye ɖokui ŋu na wo o.\n“Ele be xɔ̃nyea nanyae be hafi míate ŋu adze xɔlɔ̃ amewo la, ele be míalɔ̃ agblɔ mía ŋu nya aɖewo na wo eye woawo hã nagblɔ wo tɔ aɖewo na mí ale be wòakpe ɖe mía ŋu míase mía nɔewo gɔme nyuie. Esia kpena ɖe amewo ŋu wozua mía xɔlɔ̃ vavãwo. Mele mɔ kpɔm vevie be xɔ̃nyea ava ɖu nɔnɔme sia dzi ahasrɔ̃ ale si wòaɖu vɔvɔ̃ be yemakpɔ xɔlɔ̃ vavã adze o la hã dzi.”—Elaine.\nƑomedodowo Sɔhɛwo Biana Be Sɔhɛwo\nTenɔnɔ Ðe Akogotsitsi Nu\nKpɔ nu etɔ̃ siwo akpe ɖe ŋuwò nàɖu akogotsitsi dzi ahadze xɔlɔ̃ vavãwo ɖa.\nƉoe Ɖe Amewo Ɖoe Ɖe Amewo Nu Ka Tae Xɔlɔ̃wo Mele Asinye O?


Yesaya 63 - Holy Bible [Ewe Bible 1913] - (Yes 63)\nAmekae nye esi tso Edom gbɔna, eye wole awu dziwo me tso Bozra, amesi tsɔ eƒe awuwo ɖo atsyɔ̃e, eye wòle yiyim le eƒe ŋusẽ geɖe la me? Nyee nye amesi ƒoa nu ɖe eteƒe, eye xɔname bɔ ɖe asinye.\nNukaŋuti wò awuwo biã, eye wò avɔwo le abe weinfiãla tɔ ene?\nNye ɖeɖee fanya wein kple afɔ, eye dukɔwo dometɔa ɖeke mekpe ɖe ŋunye o. Ale menyã avuzi le wo dzi le nye dɔmedzoe me, eye mefanya wo le nye dziku me, eye woƒe ʋu hlẽ ɖe nye awuwo ŋu, eye nye avɔwo katã me gblẽ.\nElabena meɖo nye hlɔ̃biagbe ɖe ta me, eye nye xɔname ƒe ƒe la ɖo?\nEye metsa ŋku, ke amea ɖeke mexɔ nam o, eye nye mo wɔ yaa be, xɔnametɔa ɖeke meli o; tete nye abɔ xɔ nam, eye nye dziku kpe ɖe ŋunye.\nMefanya dukɔwo le nye dɔmedzoe me, meto wo nyanyanya le nye dziku me, eye mena woƒe ʋu ɖuɖu de anyigba.\nEgblɔ be: Vavã, nye dukɔ wonye, vi, siwo madaa alakpa o la wonye, eye wòzu xɔnametɔ na wo.\nEsi woxaxa woɖo hã la, hiãa ɖeke menɔ anyi o, elabena dɔla, si me woɖea eɖokui fiana lena la, xɔ na wo; eɖe wo le eƒe lɔlɔ̃ kple eƒe tufafa ta, eye wòkɔ wo hetsɔ wo le blema ŋkekewo katã me.\nKe woawo dze aglã ɖe eŋu, eye wodo dziku na eƒe gbɔgbɔ kɔkɔe la, tete wòtrɔ zu futɔ na wo, eye eya ŋutɔ wɔ avu kpli wo.\nTete eƒe dukɔ la ɖo ŋku Mose dzi le blema ŋkekewo me be: Afika amesi kplɔ wo tso atsiaƒu hekpe ɖe eƒe lãha ƒe kplɔla ŋu la le? Afika amesi na eƒe gbɔgbɔ kɔkɔe nɔ wo dome la le?\nAmesi na eƒe atsyɔ̃dabɔ to Mose ƒe nuɖusi dzi, eye wòmã tsi la me ɖe eve le wo ŋgɔ, be wòaɖe ŋkɔ mava eɖokui ŋu?\nEya amesi na wòto tɔ gɔme womekli nu o, abe alesi sɔa toa gbegbee ene?\nYehowa ƒe gbɔgbɔ kplɔ wo yi gbɔɖemeƒe, abe alesi lã yia bali me ene. Ale nèkplɔ wò dukɔ la, be nade ŋkɔ gã ɖokuiwò ŋu.\nDo ŋku ɖa tso dziƒo, eye nakpɔ nu tso wò nɔƒe kɔkɔe nyo la me! Afika wò ŋuʋaʋã kple wò nutsuwɔwɔwo le? Wò dɔmetɔtrɔ kple nublanuikpɔkpɔ de megbe le ŋunye.\nWòe nye mía fofo, elabena Abraham menya mí o, eye Israel medze si mí o. Wò Yehowa enye mía fofo, eye ŋkɔwòe nye „mía ɖela“ tso gbaɖegbe ke.\nYehowa, nukaŋuti nena míele tatram tso wò mowo dzi, eye nèse miaƒe ta me, be mievɔ̃ wò o? Gatrɔ va le wò dɔla kple wò domenyinyi ƒe toawo ta!\nƔeyiɣi ʋeea ɖe ko wò to kɔkɔe la nɔ si me, tete miaƒe futɔwo nyã avuzi le wò kɔkɔeƒe la dzi.\nMíezu abe amesiwo dzi mèɖu fia ɖo kpɔ o, kple amesiwo ŋu womeyɔ wò ŋkɔ ɖo kpɔ o la ene. Oo, esi nahadze dziŋgɔli aɖi ɖe anyi, eye towo nadzo kpekpekpe le ŋkuwò me.


Yi Edzi Nànɔ Tetem Ðe Yehowa Ŋu (Yakobo 4:8) | Study\nGBE BUBU Afrikaans Albanian Amharic Arabic Argentina Tokunɔgbe Armenian Azerbaijani Azerbaijani (Cyrillic) Bicol Brazil Tokunɔgbe Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kazakh Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Tokunɔgbe Mixe Mizo Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Romanian Russia Tokunɔgbe Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uzbek Venda Vietnamese Wolaita Xhosa Yoruba Zande Zulu\n“Mite ɖe Mawu ŋu, eye ate ɖe mia ŋu.”—YAK. 4:8.\nAleke míawɔ be elektrɔnikmɔ̃wo kple lãmesẽnyawo nagate mí ɖe aga tso Yehowa gbɔ o?\nAleke míawɔ aƒo asa na galɔlɔ̃ kple dada?\nAleke míawɔ be míakpɔtɔ anɔ Yehowa ŋu kplikplikpli?\n1, 2. (a) Nu kawoe nye Satana ƒe ‘ayemɔwo’? (b) Nu kae akpe ɖe mía ŋu míate ɖe Mawu ŋu?\nYEHOWA MAWU wɔ amegbetɔwo kple dzɔdzɔmedidi be woate ɖe ye ŋu. Ke hã Satana di be míabu nuwo ŋu abe ye ene—edi be míasusui be míehiã Yehowa o. Ema nye alakpanya aɖe si te wòƒlɔ dzo ɖo tso keke Eden bɔa me ke, elabena nya mae wòtsɔ ble Xawa. (1 Mose 3:4-6) Le ŋutinya katã me la, amegbetɔƒomea ƒe akpa gãtɔ susui vodadatɔe be amegbetɔwo mehiã Mawu o.\n2 Gake dzidzɔtɔe la, mehiã be míawo ya míage ɖe Satana ƒe mɔ̃ me o. ‘Eƒe ayemɔwo mele ɣaɣla ɖe mí o.’ (2 Kor. 2:11) Satana tea mí kpɔ ne míawɔ tiatia gbegblẽ ale be yeate mí ɖe aga tso Yehowa gbɔ. Gake abe ale si nyati si do ŋgɔ la ɖee fia ene la, míate ŋu awɔ tiatia nyuiwo le dɔwɔɖui, modzakaɖeɖe kple ƒome nyawo me. Nyati sia aƒo nu tso nu ene bubu siwo Satana zãna tsɔ tea mí kpɔ la ŋu: woawoe nye elektrɔnikmɔ̃wo, lãmesẽnyawo, ga kple dada. Ne míewɔ tiatia nyuiwo le nu siawo me la, míate ŋu ‘ate ɖe Mawu ŋu.’—Yak. 4:8.\n3. Aleke woate ŋu awɔ elektrɔnikmɔ̃wo ŋu dɔ le mɔ nyui alo mɔ gbegblẽ nu?\n3 Elektrɔnikmɔ̃ deŋgɔwo va bɔ le xexea me katã egbea. Ne míewɔ wo ŋu dɔ nyuie la, woate ŋu aɖe vi na mí. Gake ne míewɔ wo ŋu dɔ nyuie o la, woate ŋu aklã mí ɖa tso mía Fofo si le dziƒo la gbɔ. Bu kɔmpiuta ŋu sẽe kpɔ. Kɔmpiutae wotsɔ ŋlɔ nya siwo le magazine si xlẽm nèle la me, eye eya kee wotsɔ tae. Woate ŋu azã kɔmpiuta atsɔ awɔ numekukui, ate ŋu anye kadodomɔnu nyui aɖe, eye woate ŋu atsɔe aɖe modzakae hã. Gake ate ŋu adzɔ hã be kɔmpiutazazã nava zu numame gbegblẽ na mí. Boblodolawo tsɔa ayedzedze nana míesusuna be ele be míaƒle nutovɛ yeye ɖe sia ɖe. Ðekakpui aɖe di vevie be asikɔmpiuta (tablet alo tablette) yeye aɖe nasu ye si ale gbegbe be wòdzra eƒe ayiku ɖeka le adza me tsɔ ƒlee. Nublanuinya ka gbegbee nye esi!\n4. Aleke nɔviŋutsu aɖe wɔ ɖu kɔmpiutazazã fũu akpa ƒe numamea dzi?\n4 Esi gavɔ̃ɖi wue nye be míaɖe mɔ elektrɔnikmɔ̃wo zazã le mɔ gbegblẽ nu alo wo zazã fũu akpa nagblẽ ƒomedodo kplikplikpli si le mía kple Yehowa dome la me. Jon, si nye Kristotɔ aɖe si wòsusɔ vie wòaxɔ ƒe 30 * la, gblɔ be: “Menyae be Biblia be ‘míaƒle ɣeyiɣi si sɔ’ be míakpɔ gome le gbɔgbɔmenuwo me. Gake le kɔmpiutazazã gome la, nye ŋutɔe zu futɔ vɔ̃ɖi le ɖokuinye ŋu.” Jon kpɔe be zi geɖe la, yenɔa Internet zãm ʋuu zã tsina. Egblɔ be: “Ne ɖeɖi te ŋunye aleke gbegbe hã la, esesẽna nam be madzudzɔ dzeɖoɖo kple xɔ̃nyewo alo video kpuikpuiwo kpɔkpɔ—evɔ menye ɣesiaɣi hãe wonyea nu ɖɔʋuwo o.” Nu si Jon wɔ hafi te ŋu ɖe asi le numame gbegblẽ sia ŋue nye be, eda eƒe kɔmpiutaa ƒe gaƒoɖokuia ɖe game si wòayi anyimlɔƒe la dzi ale be ne ɣeyiɣia de ko la, kɔmpiutaa ŋutɔ natsi le eɖokui si.—Mixlẽ Efesotɔwo 5:15, 16.\nDzilawo, mikpe ɖe mia viwo ŋu woazã elektrɔnikmɔ̃wo nunyatɔe\n5, 6. (a) Nu kae wòle be dzilawo nawɔ na wo viwo? (b) Aleke dzilawo ate ŋu akpɔ egbɔ be wo viwo nakpɔ gome le hadede tuameɖowo me?\n5 Dzilawo, togbɔ be mehiã be miake ŋku ɖe nu sia nu si mia viwo wɔna me o hã la, ehiã be mialé ŋku ɖe ale si wozãa kɔmpiutae ya ŋu. Migaɖe asi le wo ŋu ne woawo ɖeɖe nanɔ Internet zãm ne woayi gbɔdɔnuwɔnawo, fefe siwo me wowɔa ŋutasẽnuwo le, alo gbɔgbɔyɔyɔ kpɔ ge alo akpɔ gome le hadede vɔ̃wo me o. Ne mieɖe mɔ na wo be woawɔ nu sia nu si wodi ale be woagaɖe fu na mi o la, woasusu be naneke megblẽ le nu siawo ŋu o. Dzilawo, miaƒe dɔe wònye be miakpɔ mia viwo ta tso nu sia nu si ate ŋu ate wo ɖe aga tso Yehowa gbɔ la me—mia vi siwo le woƒe ƒewuiwo me hã le eme. Lãwo kura gɔ̃ hã kpɔa wo viwo ta tso afɔku me. Bu ale si sisiblisinɔ awɔ nui ne ame aɖe di be yealé viawo adzoe ŋu kpɔ!—Tsɔe sɔ kple Hosea 13:8.\n6 Mikpe ɖe mia viwo ŋu woade ha kple Kristotɔ kpɔɖeŋu nyui ɖola siwo nye ɖeviwo kple tsitsiawo siaa. Eye miɖo ŋku edzi, mia viwo hiã mi; wodi be miakpɔ vovo ɖe yewo ŋu! Eya ta midi ɣeyiɣi miaɖo dze ako nu kpli wo, afe fefe kpli wo, awɔ dɔ kpli wo, eye ‘miate ɖe Mawu ŋu’ ɖekae. *\n7. Nu ka tae mí katã míedina be míanɔ lãmesẽ me ɖo?\n7 “Èfɔa?” Nya sia si míebiana edziedzi la ɖea nyateƒenya ɖefuname aɖewo ɖe go. Esi mía dzila gbãtɔwo ɖe mɔ Satana te wo ɖe aga tso Yehowa gbɔ ta la, esia wɔe be mí katã míedzea dɔ. Ne míedze dɔ la, Satana kpɔa dzidzɔ, elabena dɔléle nana Yehowa subɔsubɔ sesẽna na mí. Eye ne míeku la, míate ŋu asubɔ Yehowa kura o. (Ps. 115:17) Eya ta le dzɔdzɔme nu la, míedina be míawɔ nu sia nu si míate ŋui be míanɔ lãmesẽ me. * Eye ehiã be míatsɔ ɖe le mía nɔviwo ƒe lãmesẽ kple dedienɔnɔ me.\n8, 9. (a) Aleke míate ŋu aƒo asa na dzimaɖitsitsi ɖe lãmesẽnyawo ŋu fũu akpa? (b) Viɖe kae dzidzɔkpɔkpɔ nyena?\n8 Gake ele vevie be míagatsi dzi ɖe lãmesẽnyawo ŋu wòagbɔ eme o. Ame aɖewo kafua nuɖuɖu aɖewo ƒomevi, dɔyɔmɔnuwo, alo ami sisi aɖewo dzonɔamemetɔe—wotsɔa dzo ɖe nu siawo ŋu wu gbeƒãɖeɖe Mawu Fiaɖuƒe ŋuti nya nyuia gɔ̃ hã. Woate ŋu aka ɖe edzi be yewole kpekpem ɖe amewo ŋu. Ne aleae wòle hã la, mesɔ be míanɔ dze ɖom tso atikewo alo ami sisiwo kple lãmesẽnya ŋuti mɔfiamewo ŋu le Fiaɖuƒe Akpata me do ŋgɔ na kpekpeawo alo le kpakpã vɔ megbe, alo le takpekpe suewo alo takpekpe gãwo me o. Nu ka tae mesɔ o?\n9 Nu si tae míekpena ɖoe nye be míadzro gbɔgbɔmenuwo me eye míakpɔ dzidzɔ, si Mawu ƒe gbɔgbɔ kɔkɔea nana la, geɖe wu. (Gal. 5:22) Ne míeɖoa aɖaŋu na amewo tso lãmesẽnyawo ŋu le teƒe siawo, eɖanye ɖe wobia mí alo míawo ŋutɔwoe kpɔe be ehiã o, ate ŋu ahe míaƒe susu ɖa le gbɔgbɔmetaɖodzinu si tae míekpe ta ɖo la dzi, eye ate ŋu ana ame bubuwo makpɔ dzidzɔ o. (Rom. 14:17) Ale si ame sia ame awɔ akpɔ eƒe lãmesẽnyawo gbɔe la nye eya ŋutɔ ƒe nyametsotso. Gakpe ɖe eŋu la, ame aɖeke mate ŋu akpɔ atike na dɔlélewo katã o. Ðɔkta bibiwo kekeake hã dzea dɔ, wokua amegã eye wokuna mlɔeba. Eye ne míele dzimaɖi tsim ɖe lãmesẽnyawo ŋu alekeleke hã, míate ŋu atsɔ abɔklugui ɖeka akpe ɖe míaƒe agbenɔƒe ŋu o. (Luka 12:25) Ke boŋ ‘dzi kpɔdzidzɔ nana lãme hayana.’—Lod. 17:22.\n10. (a) Nɔnɔme nyui kawoe nya kpɔna na Yehowa? (b) Ɣekaɣie míanɔ lãmesẽ deblibo me?\n10 Nenema kee esɔ be míatsɔ ɖe le míaƒe dzedzeme hã me. Gake mele be míadze agbagba vevie be míaɖe tsitsi ƒe dzesi ɖe sia ɖe ɖa le mía ɖokui ŋu o. Dzesi mawo nye nunya, bubu kple atsyɔ̃ɖoɖo ememetɔ ƒe kpeɖodziwo. Le kpɔɖeŋu me, Biblia gblɔ be: “Atsyɔ̃fiakuku enye ta ƒowɔ, dzɔdzɔenyenye ƒe mɔ dzi wokpɔnɛ lena.” (Lod. 16:31) Nenemae Yehowa bua míi, eye ele be míadze agbagba abu mía ɖokuiwo abe ale si wòbua mí ene. (Mixlẽ 1 Petro 3:3, 4.) Eya ta ɖe nunya le eme be míadi atikewɔwɔ alo amekokomɔnu siwo me afɔku le la yome mɔ be woana míaƒe dzedzeme nanyo ɖe edzi eye míatsɔ mía ɖokuiwo ade afɔku me madzemadzea? Ƒe ka kee míeɖaxɔ o, alo aleke kee míaƒe lãmesẽ ɖale o, “dzidzɔkpɔkpɔ ɖe Yehowa ŋu” ye nye nyonyo vavãtɔ, si tsoa ememe ke la, tsoƒe. (Neh. 8:10) Xexe yeyea me koe míate ŋu ava nɔ lãmesẽ deblibo me le eye míagazu ɖekakpui dzeɖekɛwo kple ɖetugbui dzetugbewo. (Hiob 33:25; Yes. 33:24) Va se ɖe esime xexe yeyea nava la, nunya vavãtɔ kple xɔse akpe ɖe mía ŋu míakpɔtɔ anɔ Yehowa ŋu kplikplikpli esime míeyi edzi le vivi sem na agbea fifia le ale si míaƒe nɔnɔmewo le nu.—1 Tim. 4:8.\n11. Aleke ga ate ŋu ate mí ɖe aga tso Yehowa gbɔ?\n11 Menye nu gbegblẽe ga nye o, eye megblẽ hã be ame aɖe natsa asi anukwaretɔe o. (Nyagb. 7:12; Luka 19:12, 13) Gake “galɔlɔ̃” ate mí ɖe aga tso Yehowa gbɔ godoo. (1 Tim. 6:9, 10) “Nuɖoanyi sia me dzimaɖitsitsi,” alo dzitsitsi ɖe agbemenuhiahiã veviwo ŋu fũu akpa, ate ŋu axe mɔ na mí be míagatse ku le gbɔgbɔ me o. “Kesinɔnuwo ƒe amebleŋusẽ,” alo ebubu vodadatɔe be kesinɔnuwoe nana ame kpɔa dzidzɔ eye wònɔa dedie, hã ate ŋu awɔe be míatse ku o. (Mat. 13:22) Yesu na eme kɔ ƒãa be “ame aɖeke” mate ŋu asubɔ Mawu kple kesinɔnuwo siaa o.—Mat. 6:24.\n12. Gadimɔnu ƒe mɔ̃ kawo ƒomevie va bɔ egbea, eye aleke míate ŋu aƒo asa na woe?\n12 Ga ŋuti nukpɔsusu gbegblẽ ate ŋu ana míaɖe afɔ gbegblẽwo. (Lod. 28:20) Ame aɖewo di be yewoakpɔ ga kaba, eya ta woƒle lotogbalẽviwo. Nɔvi aɖewo ƒo wo ɖokuiwo ɖe asitsamɔnu si me wosusu be yewoakpɔ ga le kaba la me, eye wodo ŋugbe na hamea me tɔ bubuwo be woawo hã woate ŋu akpɔ ga geɖe ne woƒo wo ɖokuiwo ɖe eme. Nɔvi aɖewo do ga le nɔvi bubuwo gbɔ le hamea me be yewoatsɔ atsa asi eye wodo ŋugbe na wo be yewoaxee na wo kple deme gbogbo aɖe. Mègaɖe mɔ ŋukeklẽ nana woato ayemɔ dzi afi wò o. Bu nuwo ŋu nyuie. Ne gadimɔnu aɖe nyo kakaka hegbɔ eme la, zi geɖe la, menyea nyateƒe o.\n13. Ga ŋuti nukpɔsusu kae Yehowa di be wòanɔ mía si?\n13 Ne míetsɔ “fiaɖuƒe la kple Mawu ƒe dzɔdzɔenyenye” ɖo nɔƒe gbãtɔ la, Yehowa yrana ɖe agbagba siwo míedzena le mɔ si sɔ nu be agbemenuhiahiã veviwo nasu mía si la dzi. (Mat. 6:33; Ef. 4:28) Yehowa medi be míanɔ akɔlɔ̃e dɔm le kpekpewo me le esi míewɔ dɔ fũu akpa ɖeɖi te mía ŋu ta alo míanɔ anyi ɖe Fiaɖuƒe Akpata me anɔ ganyawo ŋu bum o. Ke hã ame siwo dome míele le xexea me la dometɔ geɖe xɔe se be ne yewovu ɖe dɔ ŋu wɔ hedi ga geɖe la, eya ko hafi yewoate ŋu anɔ dedie le etsɔme ale be ne yewova tsi la, yewoate ŋu aɖe dzi ɖi le agbe me. Eye zi geɖe la, wodea dzi ƒo na wo viwo be woati ŋutilãmenudidi ƒe taɖodzinu mawo ke yome. Gake Yesu ɖee fia be susu mele nuŋububu alea me o. (Mixlẽ Luka 12:15-21.) Esia ate ŋu ana míaɖo ŋku Gexazi, ame si susu be yeate ŋu ati nane yome ŋukeklẽtɔe gake aganɔ ƒomedodo nyui me kple Yehowa la, dzi.—2 Fia. 5:20-27.\n14, 15. Nu ka tae mele be míaɖo ŋu ɖe nuɖoanyi sia me gaŋutiɖoɖowo ŋu o? Gblɔ eƒe kpɔɖeŋu aɖe.\n14 Woka nya ta be tsi lé hɔ̃ aɖewo woku le esi womedi be yewoaɖe asi le akpa aɖe si wolé kple woƒe fewo wòle kpekpem akpa la ŋu o ta. Ðe nu sia tɔgbi ate ŋu adzɔ ɖe Kristotɔ aɖe dzia? Hamemetsitsi aɖe si ŋkɔe nye Alex la gblɔ be: “Meléa be na nu sia nu si le asinye la ŋutɔ. Ne meku adzalẽ wòsɔ gbɔ wu esi mehiã vie gɔ̃ hã la, megbugbɔa esi gbɔ edzi la kɔna ɖe adzalẽgoea me.” Ke hã Alex va ƒo eɖokui ɖe gasitsatsa ƒe ɖoɖo aɖe si yia edzi le gadzraɖoƒewo la me, elabena esusui be ne yeate ŋu anɔ ga kpɔm to gadimɔnu bubu aɖe dzi la, yeaɖe asi le yeƒe dɔwɔɖuia ŋu awɔ mɔɖeɖedɔa. Eƒe susu katã va ku ɖe nu vovovo siwo wodoa bobloe le gasitsatsa sia ƒomevi me la ŋu kple susu be yeate ŋu awɔ esiwo aɖe vi na ye la ŋu dɔ. Etsɔ eƒe ga si wòdzra ɖo la katã ƒo ɖe eme eye wòdo ga le ame bubuwo si gɔ̃ hã tsɔ de asitsaɖoɖo siwo asitsaɖaŋuɖola bibiwo gblɔ be woana woakpɔ viɖe gbogbo aɖe le ɣeyiɣi kpui aɖe me la me! Gake nuwo meva yi abe ale si wogblɔe ene o, ke boŋ eƒe ga ŋe ɖe eme vlo. Alex gblɔ be: “Meɖoe kplikpaa be magbugbɔ akpɔ nye gaa godoo. Mesusui be ne meyi asitsaɖoɖo sia dzi la, nuwo ava ka ɖe eme.”\n15 Alex ƒe susu katã va nɔ eƒe ganyawo ŋu ɣleti geɖe. Esesẽ nɛ be wòatsɔ susu aɖo gbɔgbɔmenuwo ŋu, eye wòtsia zãdomadɔlɔ̃e. Ke hã to ko yim eƒe ganyawo nɔ. Ga si Alex dzra ɖo la katã fiã eye wòva hiã be wòadzra eƒe aƒe. Egblɔ be: “Medo nuxaxa gã aɖe na nye ƒomea.” Gake esrɔ̃ nu vevi aɖe tso esia me; egblɔ be: “Fifia mekpɔe be ame sia ame si aɖo ŋu ɖe Satana ƒe nuɖoanyi sia ŋu la aɖu ŋukpe godoo.” (Lod. 11:28) Nyateƒee, ne míetsɔ míaƒe mɔkpɔkpɔ ɖo ga si le mía si, míaƒe asitsatsa, alo ŋutete si le mía si be míadi ga le nuɖoanyi sia me dzi la, afia be míetsɔ míaƒe mɔkpɔkpɔ ɖo “nuɖoanyi sia ƒe mawu,” si nye Satana, dzi. (2 Kor. 4:4; 1 Tim. 6:17) Tso esime nu ma dzɔ ɖe Alex dzi la, etso nya me be yeanɔ agbe tsɛ ‘le nya nyui la ta.’ Ne èbiae la, agblɔ na wò be esia wɔwɔ na ye ŋutɔ kple yeƒe ƒomea yewole dzidzɔ geɖe wu kpɔm eye wòna yewote ɖe Yehowa ŋu kplikplikpli wu tsã.—Mixlẽ Marko 10:29, 30.\n16. Aleke dada nyuitɔ to vovo na dada gbegblẽtɔ?\n16 Ele be nyateƒe si wònye be míenye Yehowa Ðasefowo la nanye dada na mí. (Yer. 9:24) Ne míedea bubu mía ɖokui ŋu va se ɖe afi aɖe la, ekpena ɖe mía ŋu míewɔa nyametsotso nyuiwo eye míekpɔa egbɔ be míawɔ naneke ada le Mawu ƒe dzidzenu kɔkɔwo dzi o. Gake ele be míakpɔ nyuie be míaganɔ dadam ahasusui be míenya nu wu Yehowa o, elabena esia ate ŋu ate mí ɖe aga tso egbɔ.—Ps. 138:6; Rom. 12:3.\nEsi nànɔ dzimaɖi tsim be ɖoƒe aɖe nasu ye si le hamea me teƒe la, se vivi na wò subɔsubɔdɔa boŋ!\n17, 18. (a) Yɔ ɖokuibɔbɔla kple dadala siwo ŋu woƒo nu tsoe le Biblia me la dometɔ aɖewo. (b) Nu kae nɔviŋutsu aɖe wɔ be meɖe mɔ dada tee ɖe aga tso Yehowa gbɔ o?\n17 Dadalawo kple ɖokuibɔbɔlawo siaa ƒe kpɔɖeŋu geɖewo le Biblia me. Fia David bɔbɔ eɖokui hekpɔ mɔ be Yehowa nafia mɔ ye, eye Yehowa yrae. (Ps. 131:1-3) Gake Yehowa bɔbɔ Fia Nebukadnezar kple Fia Belsazar siwo nye dadalawo ɖe anyi. (Dan. 4:27-34; 5:22-30) Egbea hã, nanewo dzɔna siwo doa míaƒe ɖokuibɔbɔ kpɔ. Ryan, si xɔ ƒe 32 eye wònye subɔsubɔdɔwɔla la, ʋu yi hame yeye aɖe me. Ryan gblɔ be: “Menɔ mɔ kpɔm be eteƒe madidi o, woakafum mazu hamemetsitsi, gake ƒe ɖeka va yi, esia meva eme o.” Ðe Ryan ado dziku alo anɔ veve sem, ahanɔ susum be hamemetsitsiwo mede bubu si dze ye ŋu oa? Ðe wòadzudzɔ kpekpewo dede ahana dada natee ɖe aga tso Yehowa kple Eƒe amewo gbɔa? Nenye wòe ɖe, nu kae nàwɔ?\n18 Ryan gblɔ be: “Mexlẽ nyati ɖe sia ɖe si mekpɔ le míaƒe agbalẽwo me siwo ƒo nu tso lala vivivo ŋu.” (Lod. 13:12) Egblɔ kpee be: “Meva kpɔe dze sii be ehiã be masrɔ̃ dzigbɔɖi kple ɖokuibɔbɔ. Ehiã be maɖe mɔ Yehowa nana hehem.” Ryan ɖe susu ɖa le eɖokui dzi eye wòlé fɔ ɖe ame bubuwo subɔsubɔ ŋu—le hamea me kple gbeadzi siaa. Eteƒe medidi o, eva nɔ Biblia srɔ̃m kple ame geɖe siwo nɔ ŋgɔyiyi wɔm. Egblɔ be: “Esi wova ɖom hamemetsitsi le ƒe ɖeka kple afã megbe la, ewɔ nuku nam. Nu si tae nye be medzudzɔ dzimaɖitsitsi le eŋu, elabena menɔ dzidzɔ kpɔm le nye subɔsubɔdɔa me ale gbegbe.”—Mixlẽ Psalmo 37:3, 4.\nNƆ YEHOWA ŊU KPLIKPLIKPLI!\n19, 20. (a) Aleke míate ŋu akpɔ egbɔ be míaƒe gbe sia gbe dɔ aɖeke nagate mí ɖa tso Yehowa gbɔ o? (b) Ame siwo nɔ Yehowa ŋu kplikplikpli kawo ƒe kpɔɖeŋue míate ŋu asrɔ̃?\n19 Nu siwo katã me míedzro le nyati sia kple esi do ŋgɔ nɛ me la wɔa akpa vevi aɖe le míaƒe agbe me. Enyea dada na mí be míenye Yehowa subɔlawo. Ƒome kpɔdzidzɔ kple lãmesẽmenɔnɔ siaa kpe ɖe nunana nyuitɔ siwo Yehowa na mí ŋu. Míenyae be dɔwɔɖui kple ga ate ŋu akpe ɖe mía ŋu míakpɔ míaƒe nuhiahiãwo gbɔ. Míenyae hã be modzakaɖeɖe ate ŋu ana míakpɔ dzidzɔ eye elektrɔnikmɔ̃wo ate ŋu aɖe vi na mí. Gake nu siawo yome titi le ɣeyiɣi si mesɔ o me, wo yome titi fũu akpa alo le mɔ si awɔe be míate ŋu akpɔ gome le gbɔgbɔmenuwo me o nu ate ŋu ate mí ɖe aga tso Yehowa gbɔ.\nMègana naneke nate wò ɖe aga tso Yehowa gbɔ gbeɖe o!\n20 Le nyateƒe me la, Satana adi be nu sia nadzɔ ɖe mía dzi. Gake àte ŋu aƒo asa na vɔ̃ sia be wòagadzɔ ɖe wò ŋutɔ alo wò ƒomea dzi o! (Lod. 22:3) Te ɖe Yehowa ŋu, eye nànɔ eŋu kplikplikpli. Biblia ƒo nu tso ame geɖe siwo ɖo kpɔɖeŋu ɖi na mí le esia me la ŋu. Henox kple Noa ‘wozɔ kple Mawu.’ (1 Mose 5:22; 6:9) Mose “yi edzi nɔ te sesĩe, abe ɖe wònɔ Ame si womekpɔna o la kpɔm ene.” (Heb. 11:27) Mawu nɔ anyi kple Yesu ɣeawokatãɣi, elabena ewɔa nu si dzea Fofoa si le dziƒo la ŋu ɣesiaɣi. (Yoh. 8:29) Srɔ̃ ame siawo ƒe kpɔɖeŋu. ‘Nɔ dzidzɔkpɔkpɔ dzi ɖaa. Nɔ gbe dom ɖa madzudzɔmadzudzɔe. Da akpe le nu sia nu ŋuti.’ (1 Tes. 5:16-18) Eye mègana naneke nate wò ɖe aga tso Yehowa gbɔ gbeɖe o!\n^ mm. 4 Míetrɔ ŋkɔawo.\n^ mm. 6 Kpɔ “Ale Si Nàhe Viwò Be Wòaɖɔ Ʋu” si dze le January 2012 ƒe Nyɔ! (yevugbe me tɔ October 2011) me.\n^ mm. 7 Kpɔ “Nu Vevi Atɔ̃ Siwo Ana Nànɔ Lãmesẽ Nyui Me” si dze le March 2011 ƒe yevugbe me Nyɔ! me.


Nu Kae Nye Nya Nyui Si Ku Ðe Subɔsubɔhawo Ŋu? | Nya Nyui\n1. Ðe subɔsubɔhawo katã nyoa?\nAme siwo si dzi anukwaretɔ le la le subɔsubɔhawo katã me. Enye dzidzɔ be míanyae be Mawu kpɔa ame siawo eye wòtsɔa ɖe le eme na wo. Gake nublanuitɔe la, subɔsubɔhawo ƒe ŋkɔ mee wowɔ ŋutasẽnu vɔ̃ɖi geɖewo le. (2 Korintotɔwo 4:3, 4; 11:13-15) Nyadzɔdzɔwo ɖee fia be, subɔsubɔha aɖewo ƒo wo ɖokuiwo ɖe ŋɔdzidonamenuwo wɔwɔ, ameƒomevi aɖewo tsɔtsrɔ̃ ɖa, aʋawɔwɔ, kple ŋutasẽnuwɔwɔ ɖe ɖeviwo ŋu gɔ̃ hã me. Aleke gbegbee esia doa nuxaxa na ame siwo xɔ Mawu dzi se vevie lae nye esi!—Xlẽ Mateo 24:3-5, 11, 12.\nSubɔsubɔha vavãtɔ ƒe nuwɔnawo hea ŋutikɔkɔe vanae na Mawu, ke alakpasubɔsubɔ ya medzea eŋu o. Alakpasubɔsubɔ fiaa nu siwo mele Biblia me o, eye wòfiaa alakpanuwo tso Mawu kple ame kukuwo hã ŋu. Gake Yehowa di be amewo nanya nyateƒe siwo ku ɖe ye ŋu.—Xlẽ Xezekiel 18:4; 1 Timoteo 2:3-5.\n2. Nu kae nye nya nyui si ku ɖe subɔsubɔhawo ŋu?\nDzidzɔnya lae nye be subɔsubɔha siwo gblɔna be yewolɔ̃ Mawu evɔ wònye Satana ƒe xexea boŋue wòlɔ̃ la mate ŋu aflu Mawu o. (Yakobo 4:4) Mawu ƒe Nya la yɔ alakpasubɔsubɔhawo katã be “Babilon Gã.” Babilon nye blemadu si me alakpasubɔsubɔ dzɔ tso le Noa ƒe ŋkekea me Tsiɖɔɖɔa megbe. Eteƒe madidi o Mawu atsrɔ̃ subɔsubɔha siwo blea ameƒomea hetea amewo ɖe to la kpata.—Xlẽ Nyaɖeɖefia 17:1, 2, 5, 16, 17; 18:8.\nNya nyui geɖewo gali. Yehowa meŋlɔ dzianukwaretɔ siwo le alakpasubɔsubɔha vovovowo me le xexea me godoo la be o. Ele nyateƒea fiam ame siawo tsɔ le wo nu ƒom ƒu.—Xlẽ Mixa 4:2, 5.\n3. Nu kae wòle be dzianukwaretɔwo nawɔ?\nSubɔsubɔ vavãtɔ na amewo le ɖeka wɔm\nYehowa tsɔa ɖe le eme na ame siwo lɔ̃a nu nyui kple nu si le eteƒe wɔwɔ. Exlɔ̃a nu ame siawo vevie be woado le alakpasubɔsubɔ me. Ame siwo lɔ̃ Mawu la lɔ̃na faa wɔa tɔtrɔwo bena woƒe nu nadze eŋu.—Xlẽ Nyaɖeɖefia 18:4.\nDzi dzɔ dzianukwaretɔ siwo nɔ anyi le ƒe alafa gbãtɔ me esi apostoloawo ɖe gbeƒã nya nyuia wose. Wosrɔ̃ agbenɔnɔmɔ yeye aɖe tso Yehowa gbɔ, enye agbenɔnɔmɔ si me dzidzɔ le wu, enana tameɖoɖo nɔa ame ƒe agbe ŋu, eye wònana mɔkpɔkpɔ sua ame si. Ame siawo ɖo kpɔɖeŋu nyui na mí egbea, elabena woxɔ nya nyui la hetsɔ Yehowa ɖo nɔƒe gbãtɔ le woƒe agbe me.—Xlẽ 1 Tesalonikatɔwo 1:8, 9; 2:13.\nYehowa xɔa ame siwo do le alakpasubɔsubɔ me la ɖe eƒe tadeagulawo ƒe ƒomea me kple dzidzɔ. Ne èlɔ̃ ɖe Yehowa ƒe amekpekpea dzi la, àzu exɔlɔ̃, àzu hatitadeagula siwo le Yehowa subɔm ƒe ƒome lɔ̃ame yeye aɖe me tɔ, eye àkpɔ agbe mavɔ.—Xlẽ Marko 10:29, 30; 2 Korintotɔwo 6:17, 18.\n4. Aleke Mawu ana dukɔ sia dukɔ me tɔwo nakpɔ dzidzɔ?\nƲɔnu si woadrɔ̃ alakpasubɔsubɔ kpuie la nye nya nyui aɖe. Ana gbɔdzɔe amewo le xexea me godoo tso ametete ɖe anyi me. Alakpasubɔsubɔ magakplɔ ameƒomea atrae ahade mama eme akpɔ gbeɖe o. Ame siwo katã le agbe ɣemaɣi la awɔ ɖeka le Mawu vavã ɖeka la subɔsubɔ me.—Xlẽ Nyaɖeɖefia 18:20, 21; 21:3, 4.\nƉoe Ɖe Amewo Ɖoe Ɖe Amewo Nu Kae Nye Nya Nyui Si Ku Ðe Subɔsubɔhawo Ŋu?


NU WƆNUKU eve dzɔ le takpekpe aɖe si womaŋlɔ be kpɔ gbeɖe o, si wowɔ le Georgia le ƒe 2006 me, la me. Wowɔ Yehowa Ðasefowo ƒe “Ðeɖekpɔkpɔ Gogo!” Nutome Gã Takpekpea le Georgia dukɔa ƒe teƒe ade, tso July 7 va se ɖe 9. Gbɔgbɔmewɔna tuameɖo aɖee wònye na vavala 17,000 kple edzivɔawo katã.\nLe January 2006 me la, wote teƒe si asɔ nyuie na takpekpe sia si ame akpe geɖe ade le Georgia ƒe fiadu, Tbilisi, me la didi. Woana ame siwo ade takpekpea le teƒe bubuawo ya nase nyawo to telefonkadodowo dzi.\nWonɔ subɔsubɔblɔɖe nam Ðasefowo le Georgia vivivi le ƒe gbogbo aɖewo siwo va yi la me. Eya ta togbɔ be wotsi tsitre ɖe Ðasefowo ŋu kaɖikaɖi le ƒe siwo va yi me hã la, kakaɖedzi nɔ wo si be yewoakpɔ teƒe le fiadua me hena takpekpea wɔwɔ. Georgiatɔwo doa vivi ɖe ame ŋu ŋutɔ hewɔa amedzro hã. Ke hã, subɔsubɔ me nazãbubu ƒo ke ɖe to ɖe dziɖuɖumegã aɖewo me vevie. Ðe woaɖu woƒe seselelãme mawo dzi ahaɖe mɔ na Ðasefoawo woahaya teƒe aɖe hena takpekpea wɔwɔa?\nNɔviŋutsu siwo le Takpekpekɔmitia me la yi ɖadi teƒe le bɔlƒoƒe kple kamedefefewɔƒe gã vovovowo. Togbɔ be teƒeawo dzikpɔlawo lɔ̃na gbã hã la, wogava gbena ne nɔviawo gblɔ ŋkeke siwo dzi wodi be yewoahaya teƒeawo. Eya ta ewɔ nuku na kɔmitia me tɔwo ŋutɔ esime Tbilisi Haƒoƒe gã la dzikpɔlawo lɔ̃ be yewohaya teƒea na Yehowa Ðasefowo. Dua ƒe titinae haƒoƒe sia si wowɔa wɔna ɖedzesi geɖewo le la le.\nEsi kɔmitia kpɔe be yewoƒe agbagbadzedzewo kpɔ dzidzedze ta la, wote ɖoɖowo wɔwɔ ɖe Tbilisi takpekpea kple esiwo woawɔ le dukɔa ƒe duvi kple dugã bubuwo, siwo nye Tsnori, Kutaisi, Zugdidi, Kaspi, kple Gori me, la ŋu. Woku kutri geɖe te ŋu na be ame siwo ade takpekpea le teƒe bubu siawo nase nyawo to telefonkadodowo dzi tẽe. Nu sia nu sɔ gbe. Gake esi wòsusɔ kwasiɖa ɖeka ne woadze takpekpea gɔme la, Tbilisi Haƒoƒe gã la dzikpɔlawo gbe be yewomagahaya teƒea na nɔviawo o. Womeɖe nu si tututu tae la me o.\nNu Wɔnuku Gbãtɔ\nNu kae nɔviawo ate ŋu awɔ le ŋkeke ʋɛ mawo siwo kpɔtɔ la me? Afi si ko woagate ŋu atrɔ ɖoe nye Marneuli, si nye agblenuto aɖe si didi tso Tbilisi gbɔ abe kilometa 40 ene. Wowɔ takpekpe geɖewo le afi ma kpɔ le Yehowa Ðasefowo ƒe ƒome aɖe ƒe anyigba dzi. Agble gã aɖe ŋutɔe wodena le edzi tsã. Le ƒe ewo siwo va yi me la, teƒe ma koe Tbilisi hameawo wɔa takpekpewo le. Ke hã, adzohawo va dze Yehowa Ðasefowo dzi ŋutasesẽtɔe le Marneuli dua me zi geɖe.\nAmedzidzedze siawo dometɔ ɖeka dzɔ le September 16, 2000 dzi. Ɣemaɣi la, Marneuli dua me kpovitɔwo va tso mɔ na Ðasefoawo be woagayi takpekpewɔƒea o. Emegbe ameha ŋutasẽla vɔ̃ɖi aɖewo siwo Orthodɔks nunɔla gege Vasili Mkalavishvili nɔ ŋgɔ na la va do. Wotɔ ʋu siwo me ame siwo gbɔna takpekpea nɔ la le Marneuli, eye wohe wo dometɔ geɖe do go le ʋuawo me heƒo wo nublanuimakpɔmakpɔtɔe, eye woha bubuawo ya ƒe nuwo, siwo dome woƒe Biblia kple Biblia srɔ̃gbalẽwo le.\nAme 60 aɖewo yi ɖadze nɔviwo dzi le Marneuli takpekpewɔƒea ŋutɔ hã. Wowɔ nu vevi Ðasefoawo dometɔ 40 aɖewo. Wotɔ hɛ akɔta na nɔviŋutsu aɖe. Amedzidzelawo dometɔ aɖewo tsɔ tuwo ɖe asi henɔ wo dam ɖe ya me dzikutɔe. Wo dometɔ ɖeka tsɔ tu ɖo anyigbatɔa dzi be wòalɔ eƒe ga kple sikanuwo na ye. Adzohaawo kaka nuwo le eƒe aƒea, si le anyigbaa ƒe mlɔenu la, me hefi eƒe nunɔamesiwo. Esi wokaka fesreawo le aƒea ŋu vɔ la, wotɔ dzo Biblia srɔ̃gbalẽwo kple bentsi siwo wokpa hena takpekpea wɔwɔ la. Wogblẽ agbalẽ tɔn ɖeka kple afã sɔŋ dome. Le esi teƒe be kpovitɔ siwo nɔ teƒea nalé adzohawo nu la, ɖee wokpɔ gome le anyrawɔwɔ le Ðasefoawo ŋu me boŋ. *\nMenye adzohawo ƒe amedzidzedze ŋu koe Takpekpekɔmitia me tɔwo tsi dzi ɖo o, ke boŋ ale si woawɔ ame 5,000 nanɔ anyi ɖe afi si ame 2,500 nɔna tsã ƒe kuxia hã dze ŋgɔ wo. Alekee woakpɔ kuxi sia gbɔ le ɣeyiɣi kpui si susɔ me? Nu wɔnuku aɖe ŋutɔ wònye esime agblenyigbatɔ eve siwo ƒe anyigbawo tsia ɖe Ðasefoa tɔ nu la gblɔ be yewoahaya wo na nɔviawo.\nDɔ sesẽ ŋutɔe wònye be woadzra anyigbaa dzi ɖo wòasɔ nyuie na takpekpea wɔwɔ. Nu si na dɔa gasesẽ ɖe edzie nye be tsi dza kwasiɖa bliboa katã do ŋgɔ na takpekpea. Yevute siwo tsi hena hoho la le anyigba siwo wohaya na wo la dzi. Gbã la, ame geɖe tsɔ wo ɖokui na faa be yewoaho yevuteawo esime tsia nɔ dzadzam. Emegbe woɖe kpɔtɔtɔwo ɖa eye wotu agbadɔ siwo te vavalawo anɔ be tsi kple ŋdɔ nagaɖe fu na wo o. Wokpa bentsi geɖewo, eye wogatsia ka na nyasemɔ̃ geɖewo kpee. Lɔlɔ̃nu faa dɔwɔlaawo nɔ atiwo tsom, nɔ nuwo klãm henɔ dɔ bubu siwo hiã la wɔm, eye wo dometɔ aɖewo nɔ dɔ dzi zã kple keli.\nAme sia ame tsi dzi be, “Alekee wòanɔ ne tsia yi edzi dza le takpekpea wɔɣia katã? Ðe banyigbaa mami vavalaawo oa?” Woƒle be hekɔ ɖe banyigbaa dzi keŋ. Ŋdɔ va ʋu mlɔeba! Ŋdɔa ʋu le takpekpea ƒe ŋkeke etɔ̃awo katã dzi.\nEsi vavalawo va ɖo la, wokpɔ be teƒea nya kpɔ ŋutɔ. Ŋutifafa si xɔ aƒe ɖe agblenutoa me la he woƒe susu yi ale si xexe yeyea anɔ dzi. Vavalawo nɔ anyi heɖe dzi ɖi le gbotiwo kple ati tsekuwo kpakple bli kple timati gblewo dome. Weintsetse siwo nɔ nuƒolanɔƒea megbe la nye atsyɔ̃ɖoɖo sɔŋ. Sẽ kple sẽ la, vavalawo sea koklowo ƒe xɔxlɔ̃ ne wole aziwo fɔm le wo te. Agbledzigbeɖiɖi bubuwo hã nɔ ɖiɖim, gake ɖeko wònɔ na nyaselawo abe haƒoƒo vivi aɖe ene. Le esi teƒe be gbeɖiɖiawo naɖe fu na vavalaawo la, ƒãa hafi woƒe susu yia wo dzi, elabena wonɔ to lém ɖe nuƒo nyui siwo wotu ɖe Biblia dzi la ŋu. Ke hã, nu geɖe ŋutɔ yi edzi le takpekpe sia me, siwo womaŋlɔ be gbeɖe o.\nNu Wɔnuku Evelia\nLe Fiɖagbe ŋdikpa dzi wɔnawo ƒe nuwuwu la, ewɔ nuku na vavalawo katã ŋutɔ esime Yehowa Ðasefowo ƒe Dziɖuhaa me tɔ, Geoffrey Jackson, ɖe New World Translation of the Holy Scriptures (Les Saintes Écritures—Traduction du monde nouveau) Biblia bliboa ɖe go le Georgiagbe me. * Aɖatsi lolo ɖe ŋku dzi na ame geɖe, eye woƒe nu ku. Ƒome aɖe gblɔ dzidzɔtɔe be: “Míate ŋu adzudzɔ akpedada na Yehowa ɖe nukunu sia ta o—Yehowa ƒe nukunue. Dɔ gã sia gbegbee wowɔ le ɣeyiɣi kpui sia me!”\nNɔvinyɔnu aɖe si se nuƒoawo to telefon dzi le Tsalendjikha dua me la gblɔ be: “Nyemate ŋu aɖe dzidzɔ si gbegbe mekpɔ esime Biblia bliboa ka asinye la agblɔ o. Medi be mada akpe na mi ɖe ŋkeke etɔ̃ takpekpe nyui sia ta. Nyemaŋlɔe be akpɔ o.” Ƒome aɖe si le hame aɖe si le ɣetoɖoƒe Georgia, afi si te ɖe Ƒu Yibɔ la ŋu, me la gblɔ be: “Biblia ɖeka koe nɔ ƒome bliboa si va se ɖe egbe, gake fifia la, New World Translation Biblia le mí ame eneawo katã si. Azɔ la, mía dometɔ ɖe sia ɖe ate ŋu asrɔ̃ Biblia le eɖokui si.”\nGake menɔ bɔbɔe kura o. Le kpɔɖeŋu me, togbɔ be wota New World Translation Biblia bliboa heɖoe ɖe Georgia ɖe game dzi hã la, Dedzidɔwɔƒea gbe asiɖeɖe le Biblia siawo ŋu. Nɔviawo tsɔ nyaa ɖo Dukɔmeviwo Taʋiʋlila ƒe ŋkume. Edze agbagba na woɖe asi le Bibliaawo ŋu ɖe game dzi pɛpɛpɛ na takpekpea. Edɔ eƒe kpeɖeŋutɔ ɖe Marneuli takpekpea me be wòaxɔ Biblia yeyea xexlẽme aɖewo na woƒe dɔwɔƒea.\nGeorgiatɔwo Ƒe Dzaadoname Vividoɖeameŋutɔe\nNutome gã takpekpe si wowɔ le Marneuli la nɔ etɔxɛ na Yehowa Ðasefo siwo le Georgia la le susu bubu aɖe hã ta. Yehowa Ðasefowo ƒe Dziɖuhaa me tɔ ɖeka ƒo nuƒowo le takpekpea me. Dzi dzɔ vavalawo katã ale gbegbe be, wo dometɔ ɖe sia ɖe di be yeado dzaa nɛ lɔlɔ̃tɔe abe ale si wowɔnɛ le dukɔa me ene. Ehiã be Nɔviŋutsu Jackson nanɔ tsitrenu hena gaƒoƒo geɖe anɔ gbe lɔ̃m na nɔviawo, do ŋgɔ na takpekpea, le ewɔɣi, kple eƒe nuwuwu siaa. Ke hã, ewɔe kple dzidzɔ.\nLe ƒe 1903 me, esime wowu takpekpe aɖe wɔwɔ nu la, nɔviŋutsu aɖe gblɔ be: “Togbɔ be ame dahe menye hã la, ne wonam dɔlar akpe ɖeka bene magayi takpekpe sia o la, nyemalɔ̃ o, le nu nyui siwo gbegbe va su asinye le takpekpe sia me la ta.” Le ƒe alafa ɖeka kple edzivɔ megbe la, nenema tututue Ðasefo siwo de takpekpe ɖedzesi siwo wowɔ le ƒe 2006 ƒe dzomeŋɔli le Georgia la se le wo ɖokui me.\n^ mm. 10 Kpɔ Yehowa Ðasefowo yome titi le Georgia ƒe ŋutinya bliboa le January 22, 2002, Yevugbe me Nyɔ!, axa 18-24.\n^ mm. 16 Woɖe New World Translation of the Christian Greek Scriptures Biblia ɖe go le Georgiagbe me le ƒe 2004 me.\n“Ame Suewo” Zu Akpe Vavã\n“Ame suewo azu akpe, eye ame ʋɛwo azu dukɔ sesẽ. Nye Yehowa, nye asi matsɔ awɔe le ewɔɣi.” Yesaya 60:22 me nya siawo va eme ŋutɔŋutɔ le Georgia. Le ƒe 20 kloe me la, Fiaɖuƒegbeƒãɖela siwo le Georgia la dzi ɖe edzi tso ame siwo anɔ abe 100 ko ene dzi va ɖo 16,000 kloe. Mawu ƒe Nya la ƒe ɖaseɖila dovevienu siawo le aƒe me Biblia nusɔsrɔ̃ wɔm kple ame 8,000 kloe kwasiɖa ɖe sia ɖe—esia nye dzesi be dzidziɖedzi wɔnuku aɖe le eme va ge le Georgia.\n[Diagram/Maps on page 16]\nAnyigba nogo la: Based on NASA/Visible Earth imagery\nKpetata aɖe si le Tbilisi\nWoto asitelefonwo dzi na amewo se Marneuli takpekpea me nuƒoawo le takpekpewɔƒe atɔ̃ bubuwo\nDzi dzɔ vavalawo eye wòwɔ nuku na wo esime woɖe “New World Translation” Biblia bliboa ɖe go le Georgiagbe me


Ezra Kple Israel-viwo Gbugbɔ Tu Gbedoxɔa | Biblia Me Ŋutinya\nŊuɖoɖo Ðe Mawu Ƒe Kpekpeɖeŋu Ŋu\nAMESIWO zɔ mɔ didi la tso Babilon va Yerusalem la ade 50,000. Gake esi woɖo la, Yerusalem nye aƒedo gã aɖe. Ame aɖeke mele afima o. Ele be Israel-viwo nagbugbɔ nusianu atu.\nNu gbãtɔ siwo wotu la dometɔ ɖekae nye vɔsamlekpui. Enye teƒe si woate ŋu awɔ lãwo ƒe vɔsa, alo nunana, le na Yehowa. Ɣleti ʋɛ aɖewo megbe la, Israel-viwo dze gbedoxɔ la tutu gɔme. Gake futɔ, siwo te ɖe wo ŋu la medi be woatu gbedoxɔa o. Eyata wodze agbagba be woado ŋɔdzi na wo woadzudzɔ. Mlɔeba la, futɔ siawo na Persia-fia yeye la de se be woadzudzɔ xɔtudɔ la.\nƑewo va yi. Fifia ƒe 17 enye si tso esime Israel-viwo trɔ tso Babilon. Yehowa dɔ eƒe nyagblɔɖila Xagai kple Zaxarya be woagblɔ na ameawo be woagadze xɔa tutu gɔme ake. Amewo ɖo ŋu ɖe Mawu ƒe kpekpeɖeŋu ŋu, eyata woɖo to nyagblɔɖilawo. Togbɔ be wode se be womagatui o hã la, wogadze etutu gɔme.\nEyata Persia-amegã aɖe si ŋkɔe nye Tatnai la va bia Israel-viwo be mɔ kae wokpɔ hafi le gbedoxɔa tum hã. Israel-viwo gblɔ nɛ be esime yewonɔ Babilon la, Fia Kores gblɔ na yewo be: ‘Azɔ miheyi Yerusalem miatu Yehowa, mia Mawu, ƒe gbedoxɔ la.’\nTatnai ɖo agbalẽ ɖe Babilon hebia be ɖe Kores si ku la gblɔ nya ma vavã hã. Eteƒe medidi o agbalẽ tso fia yeye la gbɔ va ɖo. Agbalẽ la be Kores gblɔe vavã. Eyata fia la ŋlɔ agbalẽ be: ‘Mina Israel-viwo natu woƒe Mawu ƒe gbedoxɔ la. Eye mele gbe ɖem be miakpe ɖe wo ŋu.’ Anɔ abe ƒe ene ene la, wotu gbedoxɔ la vɔ, eye Israel-viwo kpɔ dzidzɔ ŋutɔ.\nƑe geɖewo gava yi. Fifia la, ade ƒe 48 tso esime wowu gbedoxɔ la nu. Yerusalemtɔwo nye ame dahewo, eyata du la kple Mawu ƒe gbedoxɔ la menya kpɔ tututu o. Israeltɔ Ezra, si le Babilon la se be ehiã be woaɖo atsyɔ̃ na Mawu ƒe gbedoxɔ la, Eyata ènya nusi wòwɔa?\nEzra yi Persia-fia Artaxsasta gbɔ, eye fia nyui sia tsɔ nunana geɖe na Ezra be wòatsɔ ayi Yerusalem. Ezra bia Israel-vi siwo le Babilon la be woakpe ɖe ye ŋu yewoatsɔ nunana siawo ayi Yerusalem. Ame abe 6,000 ene gblɔ be yewoayi. Klosalo kple sika kple nu xɔasi geɖe su wo si be woatsɔ adzoe.\nEzra tsi dzimaɖi elabena ame vɔ̃ɖiwo le mɔa dzi. Ðewohĩ amesiawo axɔ woƒe klosalo kple sika la ahawu wo. Eyata Ezra yɔ ameawo ƒo ƒu abe alesi nàte ŋu akpɔe le nɔnɔmetata la me ene. Wodo gbe ɖa na Yehowa be wòakpɔ yewo ta le Yerusalem ƒe mɔ didi la zɔzɔ me.\nYehowa kpɔ wo ta. Eye le ɣleti ene ƒe mɔzɔzɔ megbe la, woɖo Yerusalem dedie. Ðe esia mefia be Yehowa ate ŋu akpɔ amesiwo ɖoa ŋu ɖe eŋu hena kpekpeɖeŋu la ta oa?\nEzra ta 2 vaseɖe 8.


Russia: Ðasefowo Bia Be Woagbugbɔ Asiɖoɖo Yewoƒe Dɔwɔha Nɔsenu Si Le Samara Dzi Ƒe Nya La Adrɔ̃\nGBE BUBU Afrikaans Albanian Armenian Azerbaijani Azerbaijani (Cyrillic) Chichewa China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Japanese Kikaonde Kinyarwanda Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Slovenian Spanish Swahili Swedish Tagalog Turkish Ukrainian Xhosa Zulu\nOCTOBER (KELE) 1, 2014\nÐasefowo Bia Tso Russia Ƒe Ʋɔnudrɔ̃ƒe Kɔkɔtɔ Si Be Wòagbugbɔ Asiɖoɖo Yewoƒe Dɔwɔha Nɔsenu Si Le Samara Dzi Ƒe Nya La Adrɔ̃\nLe October (Kele) 8, 2014 dzi la, Russia Ƒe Ʋɔnudrɔ̃ƒe Kɔkɔtɔ agbugbɔ nya si Yehowa Ðasefowo bia be woagbugbɔ adrɔ̃ na yewo ku ɖe asiɖoɖo Samara Nutome Subɔsubɔhabɔbɔa dzi ŋu la adrɔ̃. Do ŋgɔ la, nutomeʋɔnudrɔ̃ƒe aɖe tso nya me be Yehowa Ðasefowo ƒe Dɔwɔha Nɔsenu si le Samara dea aglãdzedze ƒe dzi ƒo. Ne Ʋɔnudrɔ̃ƒe Gãtɔ mete fli ɖe ʋɔnudrɔ̃ƒe ma ƒe nyametsotsoa me o la, ke kuxi sesẽ aɖe dze ŋgɔ Ðasefo 1,500 kple edzivɔ siwo le Samara.\nSamara Nutome Ʋɔnudrɔ̃la Amesamala Le Akpasesẽnu Wɔm\nSenya siwo wotsɔ ɖe Yehowa Ðasefowo ƒe dɔwɔha sia ŋu dze egɔme le April (Afɔfiɛ) 2014 me esime Samara Nutome Ʋɔnudrɔ̃la Amesamala ŋlɔ agbalẽ na Samara Nutomeʋɔnudrɔ̃ƒea be woaɖo asi Yehowa Ðasefowo ƒe dɔwɔha la dzi hetso enu be wole gome kpɔm le “aglãdzenuwɔnawo” me. Hafi nutomeʋɔnudrɔ̃ƒea nanɔ anyi ɖe nyaa ŋu la, amesamala ɖo asi Yehowa Ðasefowo ƒe Dɔwɔha Nɔsenu sia ƒe dɔwɔwɔwo dzi, eye wòxɔ woƒe nunɔamesiwo le wo si gbɔ gɔ̃ hã. Le esia megbe la, Russia Dudɔwɔƒe Si Kpɔa Ʋɔnudrɔ̃nyawo Gbɔ tsɔ Yehowa Ðasefowo ƒe Dɔwɔha Nɔsenu si le Samara ƒe ŋkɔ kpe ɖe habɔbɔ siwo ƒe dɔwɔnawo dzi woɖo asii ɖe aglãdzenuwo wɔwɔ ta la ŋu hafi wova dze kodzoa ɖoɖo gɔme gɔ̃ hã. Eye May (Damɛ) 29, 2014 dzi la, Ʋɔnudrɔ̃la Shabayeva tso nya me wòde amesamala la dzi eye wòɖe gbe be wòaɖo asi Ðasefowo ƒe Dɔwɔha Nɔsenu la ƒe dɔwo dzi eye woaɖo asi woƒe nunɔamesiwo hã dzi.\nMenye esiae nye zi gbãtɔ Samara Ʋɔnudrɔ̃ƒea ƒe amesamala tsɔ ɖe Ðasefowo ƒe Dɔwɔha Nɔsenu si le Samara la ŋuti kple susu be yeaɖo asi eƒe dɔwɔnawo dzi o. Le ƒe 2009 me la, amesamala la tsɔ ɖe dɔwɔha sia ŋu le ʋɔnu, gake eya ŋutɔ gava te fli ɖe nutsotso la me. Le nya si le toa me fifia ya gome la, Samara setɔwo to mɔ bubu ale be yewoaɖo yeƒe taɖodzinua gbɔ.\nRussia Ʋɔnudrɔ̃ƒewo Nɔ Te Ðe Alakpanutsotsowo Dzi Ðo Asi Ðasefowo Ƒe Dɔwɔha Dzi\nLe January (Dzove) 2013 kple January (Dzove) 2014 me la, kpovitɔwo va tsa teƒe siwo Ðasefowo haya hena tadeaguwɔnawo wɔwɔ eye wobe yewoke ɖe subɔsubɔgbalẽ siwo dziɖuɖua bu de Agbalẽ Siwo Dziɖuɖua Buna Be Wodea Aglãdzedze Ƒe Dzi Ƒo me la ŋu le teƒe mawo. Samara Ʋɔnudrɔ̃la Amesamala na nyanya Ðasefoawo ƒe Dɔwɔha Nɔsenu la tso esia ŋu le ƒe 2013 me ku ɖe nu siwo ŋu woke ɖoa ŋu, eye kpovitɔwo gava ke ɖe subɔsubɔgbalẽ mawo ŋu ake le January (Dzove) 2014 me, eye amesamala tsɔ nya la yi ʋɔnui. Le March (Tedoxe) 7, 2014 dzi la, Sovetskiy Ʋɔnudrɔ̃ƒe si le Samara ka ga home ruble 50,000 (Amerika dɔlar 1,383) na Ðasefowo ƒe Dɔwɔha Nɔsenu si le Samara be wòaxe. Ðasefo siwo le Samara ka ɖe edzi be le ɣeyiɣi eve siawo siaa me la, kpovitɔwo ŋutɔe tsɔ agbalẽ mawo va de ɖe yewoƒe tadeaguƒeawo. Gawu la, Yehowa Ðasefowo meda asi ɖe ale si Russia ʋɔnudrɔ̃ƒe bu woƒe agbalẽwo be wodea aglãdzedze ƒe dzi ƒo la dzi o, eye wotsɔ la yi Europa Amegbetɔ Ƒe Gomenɔamesiwo Ŋuti Ʋɔnudrɔ̃ƒe.\nEsi Samara Nutome Ʋɔnudrɔ̃ƒe ƒe amesamala la kpɔ egbɔ be wobu fɔ Ðasefowo ƒe Dɔwɔha Nɔsenu si le Samara le Sovetskiy Ʋɔnudrɔ̃ƒea vɔ la, etsɔ nya ɖe wo ŋu le April (Afɔfiɛ) 2014 me le Samara Nutomeʋɔnudrɔ̃ƒea be wodea aglãdzedze ƒe dzi ƒo. Ʋɔnudrɔ̃la siwo nɔ Ðasefoawo ta ʋlim gblɔ na Ʋɔnudrɔ̃la Shabayeva be asiɖoɖo Ðasefoawo ƒe Dɔwɔha Nɔsenu la dzi mele se nu o, eye wogagblɔ hã be naneke mele Yehowa Ðasefowo ƒe dzixɔsewo kple woƒe dɔwɔnawo me alo Dɔwɔha ƒe dɔwɔnawo me si dea aglãdzedze ƒe dzi ƒo o. Eye wogblɔ hã be kpovitɔawo ŋutɔwoe va da agbalẽ “siwo nu wode se ɖo” ɖe tadeaguƒeawo esime wova be yewoaka teƒea. Ke hã Ʋɔnudrɔ̃la Shabayeva tso nya me be woaɖo asi Ðasefowo ƒe Dɔwɔha Nɔsenu si le Samara ƒe dɔwo dzi.\nÐe Russia Dziɖuɖumegãwo Ayi Edzi Anɔ Mawusubɔsubɔ Ƒe Ablɔɖe Tem Ðe Anyia?\nAle si Samara ƒe nya sia le edzi yim la sɔ kple aʋatsonutsotso si Russia setɔwo tsɔ ɖe Yehowa Ðasefowo ŋu le Taganrog la pɛpɛpɛ. Le Taganrog ƒe nyaa me la, dziɖuɖumegãwo wɔ se si nye Dukɔa Ƒe Se Hena Aglãdzenuwɔnawo Nu Tsitsi ŋu dɔ madzemadzee ku ɖe Ðasefoawo ƒe mawusubɔsubɔ ŋu. Eye dziɖuɖumegãwo te ŋu ɖo asi Ðasefowo ƒe Dɔwɔha Nɔsenu si le Taganrog la dzi mlɔeba le ƒe 2009 me. Emegbe wova tsɔ nya ɖe Ðasefo ɖekaɖeka aɖewo ŋu be wonye nu vlo wɔlawo. Esia wɔe be wotsɔ nya ɖe Ðasefo siwo le nutoa me la dometɔ adre ŋu eye wolé wo de ga le esi wode woƒe subɔsubɔkpekpewo ta. Yehowa Ðasefowo le vɔvɔ̃m be Samara ƒe nya sia hã ava yi nenema ke.\nAfi kae Russia dziɖuɖumegãwo atɔ ŋku Yehowa Ðasefowo ƒe mawusubɔsubɔ ase ɖo? Tso June (Masa) 2014 me la, dziɖuɖumegãwo kpa nyawo ɖe Yehowa Ðasefo siwo le Russia ƒe nuto vovovowo me la ŋu be wole mawusubɔsubɔgbalẽ siwo dea aglãdzedze ƒe dzi ƒo la mam. Yehowa Ðasefo siwo le Samara le mɔ kpɔm be Russia Ƒe Ʋɔnudrɔ̃ƒe Kɔkɔtɔ adrɔ̃ nya dzɔdzɔe na yewo.\nNyametsotso siwo me wobu fɔ Russia dziɖuɖua le be ele Dukɔa Ƒe Se Hena Aglãdzenuwɔnawo Nu Tsitsi ŋuti dɔ wɔm madzemadzee\nLe Sewɔƒemenɔlawo Ƒe Nyametsotso 1896 (2012) si ƒe tanyae nye “Nu Siwo Kpɔ Russia Dziɖuɖua Ŋkume Wòle Be Wòawɔ Siwo Dzi Wòlɔ̃ Ðo” me la, wobia tso Russia dziɖuɖua si be “wòadzudzɔ se si wòde ku ɖe aglãdzenuwɔnawo nu tsitsi ŋu zazã ɖe subɔsubɔhawo ŋu, vevietɔ ɖe Yehowa Ðasefowo ŋu.” (mm. 25.31)\nEuropa Sewɔƒe gblɔ le eƒe nyametsotso si ku ɖe “Ale Si Nuwo Le Edzi Yim Le Russia” ŋu la me be “míetsi dzi vevie ɖe ale si wole se si ku ɖe aglãdzenuwɔnawo nu tsitsi ŋuti dɔ wɔm madzemadzee ɖe subɔsubɔha suewo . . . abe Yehowa Ðasefowo ene ŋu . . . kple ale si woɖoa asi woƒe agbalẽwo dzi madzemadzee be wodea aglãdzedze ƒe dzi ƒo la ŋu.” (2012/2505(RSP))


Yehowa Dea Asixɔxɔ Wò Toɖoɖo Ŋu\nGbetakpɔxɔ—Tata Si Míesrɔ̃na | June 15, 2007\n“Vinye, dze nunya, be nado dzidzɔ na nye dzi.”—LODODOWO 27:11.\n1. Gbɔgbɔ kae va xɔ aƒe ɖe xexea me egbea?\nÐOKUISINƆNƆ kple tomaɖomaɖo ƒe gbɔgbɔ aɖe va xɔ aƒe ɖe xexea me fũu egbea. Apostolo Paulo ɖe nu si tae wòle alea la me le lɛta si wòŋlɔ na Efeso Kristotɔwo me: ‘Miezɔ tsã le xexe sia me ƒe ŋɔli me nu, le yameŋusẽ ƒe fia, si nye gbɔgbɔ, si le ŋu sẽm azɔ le vi sẽtowo me la nu.’ (Efesotɔwo 2:1, 2) Ɛ̃, àte ŋu agblɔ be Satana Abosam, “yameŋusẽ ƒe fia” la, tsɔ tomaɖomaɖo ƒe gbɔgbɔ yɔ xexea me fũu. Enɔ esia wɔwɔ dzi le ƒe alafa gbãtɔ me, eye fifia egale ewɔm geɖe wu tso esime wonyae tso dziƒo le Xexemeʋa I wɔyi ke.—Nyaɖeɖefia 12:9.\n2, 3. Susu kawo tae wòle be míaɖo to Yehowa ɖo?\n2 Gake mí Kristotɔwo ya míenyae be edze be míaɖo to Yehowa Mawu tso dzi me, elabena eyae nye mía Wɔla, míaƒe agbe Takpɔla, mía Dziɖulagã lɔ̃ame, kple mía Ðela. (Psalmo 148:5, 6; Dɔwɔwɔwo 4:24; Kolosetɔwo 1:13; Nyaɖeɖefia 4:11) Israel vi siwo nɔ anyi le Mose ŋɔli nyae be Yehowae nye yewoƒe Agbenala kple Xɔnametɔ. Eya tae Mose gblɔ na wo be: “Milé wo me ɖe asi, eye miwɔ wo dzi, abe alesi Yehowa, mia Mawu, de se na mi ene.” (Mose V, 5:29) Ɛ̃, Yehowa dze be woaɖo toe. Ke hã, eteƒe medidi hafi wova gbe toɖoɖo woƒe Dziɖulagã la o.\n3 Aleke míaƒe toɖoɖo le vevie na xexea me katã Wɔla la? Mawu na nyagblɔɖila Samuel gblɔ na Fia Saul kpɔ be: “Toɖoɖo nyo wu vɔsa.” (Samuel I, 15:22, 23) Nu ka tae?\nMɔ Si Nu “Toɖoɖo Nyo Wu Vɔsa” Le\n4. Gɔmesese ka nue míate ŋu ana nane Yehowa le?\n4 Esi Yehowae nye Wɔla ta la, ŋutilãmenu siwo katã le mía si la le esi xoxo. Esi wòle alea ta la, ɖe nane li míate ŋu anaea? Ɛ̃, míate ŋu ana nane si xɔ asi ŋutɔe. Eyae nye nu ka? Míate ŋu akpɔ ŋuɖoɖoa le nuxlɔ̃ame si gbɔna me: “Vinye, dze nunya, be nado dzidzɔ na nye dzi, ne mate ŋu aɖo nya ŋu na amesiwo le alɔme ɖem le ŋunye.” (Lododowo 27:11) Míate ŋu ana míaƒe toɖoɖo Mawu. Togbɔ be míaƒe nɔnɔmewo kple ame ƒomevi si me tɔ míenye le vovovo hã la, mía dometɔ ɖe sia ɖe ate ŋu ato eƒe toɖoɖo dzi aɖo Satana Abosam ƒe nutsotso vɔ̃ɖi si nye be amegbetɔwo mate ŋu alé nuteƒewɔwɔ me ɖe asi na Mawu ne wodo go dodokpɔ sesẽwo o la ŋu. Mɔnukpɔkpɔ gã kae nye esi!\n5. Aleke tomaɖomaɖo wɔa dɔ ɖe Wɔla la dzii? Wɔ eƒe kpɔɖeŋu.\n5 Mawu tsɔa ɖe le nyametsotso siwo míewɔna la me. Ne míesẽ to la, ewɔa dɔ ɖe edzi. Alekee? Etena ɖe edzi be wòakpɔ ame wòaɖe afɔ numanyamanyatɔe alea. (Psalmo 78:40, 41) Tsɔe be suklidɔléla aɖe do kpo nuɖuɖu siwo wobia tso esi be wòanɔ ɖuɖum be wòanɔ lãmesẽ me la ɖuɖu, evɔ wòhevu ɖe nu siwo menyo nɛ o la ɖuɖu ŋu. Aleke eƒe atikewɔla belénamela ase le eɖokui me? Míate ŋu aka ɖe edzi be Yehowa sea veve ne amewo gbe toɖoɖoe, elabena enya nu siwo dona tso eƒe mɔfiame siwo wòna ku ɖe agbe ŋu la dzi mawɔmawɔ me.\n6. Nu kae akpe ɖe mía ŋu be míaɖo to Mawu?\n6 Nu kae ate ŋu akpe ɖe mía dometɔ ɖe sia ɖe ŋu be wòanye toɖola? Ele vevie be mía dometɔ ɖe sia ɖe nabia Mawu be wòana “dzi nyanu” ye, abe ale si Fia Salomo wɔe ene. Ebia be woana dzi sia ye bene yeate ŋu ‘ade vovo nyui kple vɔ̃ dome’ hena ʋɔnudɔdrɔ̃ ehati Israel viwo. (Fiawo I, 3:9) Míehĩa “dzi nyanu” be míatsɔ ade vovo nyui kple vɔ̃ dome le xexe sia si me tomaɖomaɖo ƒe gbɔgbɔ xɔ aƒe ɖo la me. Mawu na eƒe Nya la, Biblia srɔ̃gbalẽwo, Kristotɔwo ƒe kpekpewo, kple hamemetsitsi lébenamewo mí bene míate ŋu atu “dzi nyanu” ɖo. Ðe míele nu siawo siwo wona mí lɔlɔ̃tɔe la ŋu dɔ wɔm nyuiea?\n7. Nu ka tae Yehowa te gbe ɖe toɖoɖo dzi wu vɔsawo?\n7 Le go sia me la, ɖo ŋkui be le blema la, Yehowa ɖee fia eƒe ame siwo nɔ anyi ɣemaɣi be toɖoɖo le vevie na ye wu lãwo ƒe vɔsawo. (Lododowo 21:3, 27; Hosea 6:6; Mateo 12:7) Esi Yehowa ŋutɔe de se na eƒe amewo be woasa vɔ mawo na ye ta la, nu ka tae wògblɔ nya ma ɖo? Enyo, nu kae ʋã ame si le vɔa sam la? Ðe wòle vɔa sam be yeatsɔ adze Mawu ŋua? Alo kɔnu dzro aɖe ko wɔm wòlea? Ne tadeagula aɖe di be yeƒe nu nadze Mawu ŋu vavã la, akpɔ egbɔ be yewɔ ɖe Mawu ƒe sededewo katã dzi. Mawu mehiã lãwo ƒe vɔsawo kokoko o, gake míaƒe toɖoɖo nye nu xɔasi aɖe si míate ŋu anae.\n8. Nu ka tae Mawu gbe Saul be magaɖu fia o?\n8 Biblia me nuŋlɔɖi siwo ku ɖe Fia Saul ŋu ɖe toɖoɖo ƒe vevienyenye fia. Ðokuibɔbɔla kple agbe tsɛ nɔla aɖee Saul nye esime wòdze fiaɖuɖu gɔme, eye ‘mebu eɖokui naneke o.’ Gake emegbe la, dada kple nukpɔsusu totrowo te ŋusẽkpɔkpɔ ɖe eƒe nyametsotsowo dzi. (Samuel I, 10:21, 22; 15:17) Gbe ɖeka la, enɔ na Saul be wòayi aɖakpe aʋa kple Filistitɔwo. Samuel gblɔ na fia la be wòalala ye yeava sa vɔ na Yehowa, eye yeagana mɔfiame bubuwoe. Ke hã, Samuel meva kaba abe ale si wonɔ mɔ kpɔm nɛ ene o, eye dukɔ la te dzodzo. Esi Saul kpɔ esia la, ‘esa numevɔ la.’ Esia medze Yehowa ŋu o. Esi Samuel va ɖo mlɔeba la, fiaa do taflatsɛ ɖe eƒe tomaɖomaɖoa ta hegblɔ be esi Samuel tsi megbe tae ‘yezi ye ɖokui dzi hesa numevɔ’ tsɔ ƒo koko na Yehowa ɖo. Le Fia Saul gome la, vɔ ma sasa nɔ vevie nae wu be wòaɖo to mɔfiame si wonae be wòalala Samuel nava sa vɔa. Samuel gblɔ nɛ be: ‘Èwɔ bometsinu! Mèlé Yehowa, wò Mawu ƒe se, si wòde na wò me ɖe asi o.’ Tomaɖomaɖo Yehowa na be fiaɖuɖua ge le Saul si.—Samuel I, 10:8; 13:5-13.\n9. Aleke Saul ɖe tomaɖomaɖo Mawu fiae?\n9 Ðe fia la srɔ̃ nane tso nudzɔdzɔ sia mea? Kura o! Emegbe la, Yehowa de se na Saul be wòatsrɔ̃ Amalekitɔwo, ame siwo dze Israel dzi va yi evɔ womedi ge le wo ŋu hafi o la. Mele be Saul nagblẽ woƒe aƒemelãwo gɔ̃ hã ɖe agbe o. Eɖo to Yehowa va se ɖe afi aɖe to ‘Amalekitɔwo sisi tso Xawila va se ɖe Sur’ me. Esi Samuel va kpee la, fia la kpɔ dzidzɔ le aʋadziɖuɖua ŋu ale gbegbe, eye wògblɔ be: “Yehowa ayra wò! Mewɔ Yehowa ƒe gbe dzi.” Ke hã, Saul kple eƒe amewo kpɔ Fia Agag kple “alẽ nyuiwo, nyi damiwo kple alẽviwo kpakple nu nyuiwo katã ta,” nu si to vovo na mɔfiame si le tẽ si wònae la. Fia Saul ʋli eƒe tomaɖomaɖoa ta be: “Dukɔ la kpɔ alẽ kple nyi nyuiwo ta, be woatsɔ asa vɔ na Yehowa, wò Mawu la.”—Samuel I, 15:1-15.\n10. Nu kae Saul do kpo sɔsrɔ̃?\n10 Samuel gblɔ na Saul be: “Ã, numevɔsawo kple akpedavɔsawoe dzea Yehowa ŋu wu toɖoɖo Yehowa ƒe gbea? Kpɔ ɖa, toɖoɖo nyo wu vɔsa, eye nusese nyo wu agbo ƒe ami.” (Samuel I, 15:22) Esi Yehowa ɖoe be woatsrɔ̃ lã mawo ta la, womedze woatsɔ asa vɔe o.\nNye Toɖola Le Nuwo Katã Me\n11, 12. (a) Aleke Yehowa bua agbagba siwo míedzena be míaƒe tadedeagu nadze eŋu lae? (b) Aleke ame aɖe ate ŋu anɔ eɖokui flum ahasusui be yele Mawu ƒe lɔlɔ̃nu wɔm evɔ le nyateƒe me la, wòhenye tomaɖola?\n11 Aleke dzi dzɔa Yehowae nye esi ne ekpɔ esubɔla wɔnuteƒewo lé nuteƒewɔwɔ me ɖe asi le yometitiwo me, ɖea gbeƒã Fiaɖuƒea togbɔ be amewo metsɔa ɖeke le eme o hã, eye wonɔa Kristotɔwo ƒe kpekpewo dem togbɔ be woƒe agbemenuhiahiãwo kpɔkpɔ le sesẽm na wo hã! Míaƒe toɖoɖo le míaƒe gbɔgbɔmedɔwo ƒe akpa vevi siawo me doa dzidzɔ na eƒe dzi ŋutɔ! Ne lɔlɔ̃e ʋãa mí míedea ta agu na Yehowa la, míaƒe agbagbadzedzewo xɔa asi le eŋkume. Amegbetɔ ate ŋu ado kpo míaƒe kutrikuku kpɔkpɔ dze si, gake Mawu dea dzesi vɔ siwo míesana nɛ tso dzi me la, eye eɖoa ŋku wo dzi.—Mateo 6:4.\n12 Gake be míadze mía Mawu la ŋu bliboe la, ele be míanye toɖolawo le míaƒe agbemenuwɔna ɖe sia ɖe me. Mele be míaflu mía ɖokui ahasusui gbeɖe be ne míenya le ta dem agu na Mawu le míaƒe agbemenuwɔna aɖewo me ko la, míate ŋu agbe wɔwɔ ɖe eƒe nudidi bubuwo ya dzi faa o. Le kpɔɖeŋu me, ame aɖe ate ŋu anɔ eɖokui flum ahasusui be ne yekua kutri le subɔsubɔdɔ aɖewo wɔwɔ me ko la, yeate ŋu asi le tohehe nu ne yenɔ agbe gbegblẽ alo wɔ nu vɔ̃ gã aɖe. Vodada kae nye esi esia anye!—Galatiatɔwo 6:7, 8.\n13. Aleke woate ŋu ado míaƒe toɖoɖo Yehowa kpɔ ne míele míaƒe aƒewo me?\n13 Eya ta esɔ be míabia mía ɖokuiwo se be, ‘Ðe meɖoa to Yehowa le nye gbe sia gbe dɔwo kple nu siwo me amewo mekpɔam le o me gɔ̃ hã?’ Yesu gblɔ be: “Amesi wɔa nuteƒe le nu suetɔ ke me la, enyea nuteƒewɔla le nu geɖewo hã me, eye amesi wɔa nu madzɔmadzɔ le nu suetɔ ke me la, enyea nu madzɔmadzɔ wɔla le nu geɖewo hã me.” (Luka 16:10) Ðe ‘míezɔna le míaƒe dzi ƒe fɔmaɖimaɖi me le míaƒe aƒe me,’ afi si ame bubuwo mekpɔa mí le o gɔ̃ hã? (Psalmo 101:2) Nyateƒee, woate ŋu ado míaƒe nuteƒewɔwɔ kpɔ ne míele aƒe me gɔ̃ hã. Le du geɖe siwo me kɔmpiuta le amewo si le woƒe aƒewo me la, nu ɖigbɔwo kpɔkpɔ le bɔbɔe ŋutɔ. Ƒe ʋɛ aɖewoe nye esi va yi la, womate ŋu akpɔ nu ɖigbɔ mawo o negbe ɖe woyi agbe gbegblẽ nɔnɔ ƒe modzakaɖeƒewo hafi. Ðe míawɔ ɖe Yesu ƒe nya sia si nye be, “amesiame, si ke kpɔ nyɔnu aɖe wòdzroe la, ewɔ ahasi kplii xoxo le eƒe dzi me” la dzi toɖoɖotɔea? Ɛ̃, ɖe míagbe agbe gbegblẽ nɔnɔ fotowo gɔ̃ hã kpɔkpɔa? (Mateo 5:28; Hiob 31:1, 9, 10; Psalmo 119:37; Lododowo 6:24, 25; Efesotɔwo 5:3-5) Ekema television dzi fefe siwo me wowɔa anyrã le ya ɖe? Ðe míaƒe susu wɔa ɖeka kple mía Mawu, ame si ƒe “luʋɔ léa fu ame vɔ̃ɖi kple amesi lɔ̃a ŋutasẽnuwɔwɔ la” tɔa? (Psalmo 11:5) Ke aha tsu nono le ɣaɣlaƒe ya ɖe? Biblia ƒo nu tsi tre ɖe ahamumu ŋu, eye wòxlɔ̃ nu Kristotɔwo ku ɖe “aha geɖe” nono hã ŋu.—Tito 2:3; Luka 21:34, 35; Timoteo I, 3:3.\n14. Mɔ siwo nu míeɖea míaƒe toɖoɖo Mawu fiana le ganyawo me la dometɔ aɖewo ɖe?\n14 Go bubu si me wòle be míanɔ ŋudzɔ le hãe nye ale si míekpɔa ganyawo gbɔe. Le kpɔɖeŋu me, ɖe míakpɔ gome le mazu-gatɔ-kaba ƒe nuwɔna siwo do ƒome kple nu fitifiti wɔwɔ mea? Ðe míedina be míato fimɔwo nu asi le adzɔxexe nua? Alo ɖe míeɖoa to sedede si nye be ‘míatu fe na ame sia ame, ale si dze; ame si tɔ nye adzɔnana la, míana adzɔe’ la tso dzi me faa?—Romatɔwo 13:7.\nToɖoɖo Si Tsoa Lɔlɔ̃ Ƒe Ameʋaʋã Me\n15. Nu ka tae nèɖoa to Yehowa ƒe sededewo ɖo?\n15 Mawu ƒe sededewo dzi wɔwɔ hea yayrawo vanɛ. Le kpɔɖeŋu me, ne míetsria atamanono, míenɔa agbe ɖɔʋu, eye míedea bubu agbe ƒe nu kɔkɔe nyenye ŋu la, míaƒo asa na dɔléle aɖewo. Gakpe ɖe eŋu la, ne míenɔa agbe wòwɔa ɖeka kple Biblia me nyateƒea le míaƒe agbenɔnɔ ƒe akpa bubuwo me la, aɖe vi na mí le ganyawo, hadomenyawo, kple ƒomenyawo me. (Yesaya 48:17) Asɔ be woabu viɖe ŋutɔŋutɔ siawo be wonye yayra siwo ɖoa kpe edzi be Mawu ƒe seawo ɖea vi. Ke hã, susu vevitɔ si ta míeɖoa to Yehowae nye be míelɔ̃e. Menye ɖokuitɔdidi tae míesubɔa Mawu ɖo o. (Hiob 1:9-11; 2:4, 5) Mawu na ablɔɖe mí be míawo ŋutɔwo míatia ame si míadi be míaɖo toe. Míetianɛ be míaɖo to Yehowa, elabena míedina be míadze eŋu, eye míedina be míawɔ nu si le eteƒe hã.—Romatɔwo 6:16, 17; Yohanes I, 5:3.\n16, 17. (a) Aleke lɔlɔ̃ ʋã Yesu wòɖo to Mawu tso dzi mee? (b) Aleke míate ŋu asrɔ̃ Yesue?\n16 Yesu ɖo toɖoɖo Yehowa bliboe ƒe kpɔɖeŋu ɖi na mí to ale si lɔlɔ̃ ʋãe wòɖo to Mawu tso dzi blibo me la me. (Yohanes 8:28, 29) Esime Yesu nɔ anyigba dzi la, “[esrɔ̃] toɖoɖo le fu, siwo wòkpe la me.” (Hebritɔwo 5:8, 9) Alekee? Yesu ‘bɔbɔ eɖokui ɖe anyi, eye wòɖo to yiɖase ku me, yiɖase fuwɔameti ŋuti ku la me ke.’ (Filipitɔwo 2:7, 8) Togbɔ be Yesu nye toɖola le dziƒo xoxoxo hã la, wogado eƒe toɖoɖo kpɔ geɖe wu esime wònɔ anyigba dzi. Míate ŋu aka ɖe edzi be Yesu su te nyuie le mɔ sia mɔ nu asubɔ eƒe gbɔgbɔmenɔviwo kple ameƒomea me tɔ bubu siwo xɔ edzi se la abe Nunɔlagã ene.—Hebritɔwo 4:15; Yohanes I, 2:1, 2.\n17 Ke míawo ya ɖe? Míate ŋu asrɔ̃ Yesu ne míetsɔ Mawu ƒe lɔlɔ̃nu wɔwɔ toɖoɖotɔe ɖo nɔƒe gbãtɔ. (Petro I, 2:21) Míate ŋu akpɔ dzidzeme ne míaƒe lɔlɔ̃ na Mawu ʋãa mí míewɔa Yehowa ƒe sededewo dzi le ɣeyiɣi siwo me woƒonɛ ɖe mía nu alo wòdzroa mí vevie be míawɔ nu si to vovo na ema me gɔ̃ hã. (Romatɔwo 7:18-20) Esia bia be míalɔ̃ faa awɔ ɖe mɔfiame siwo ame siwo le ŋgɔ xɔm le tadedeagu vavã me nana la dzi, togbɔ be wonye ame madeblibowo hã. (Hebritɔwo 13:17) Míaƒe toɖoɖo Mawu ƒe sededewo le mía ŋutɔwo ƒe agbemenyawo me xɔa asi le Yehowa ŋkume ŋutɔ.\n18, 19. Nu kae dona tso míaƒe toɖoɖo Mawu tso dzi blibo me la me?\n18 Egbea la, míaƒe toɖoɖo Yehowa ate ŋu abia be míado dzi le yometiti me bene míalé míaƒe nuteƒewɔwɔ me ɖe asi. (Dɔwɔwɔwo 5:29) Nenema ke, toɖoɖo Yehowa ƒe se si wòde na mí be míaɖe gbeƒã ahafia nu amewo bia be míado dzi va se ɖe nuɖoanyi sia ƒe nuwuwu. (Mateo 24:13, 14; 28:19, 20) Míehiã dzidodo be míate ŋu ayi edzi anɔ ƒu ƒom ɖekae kple mía nɔviwo togbɔ be nu anɔ tetem ɖe mía dzi le xexea me gɔ̃ hã. Ale si míele agbagba dzem be míaɖo to le go siawo me la le nyanya na mía Mawu lɔ̃ame la nyuie. Gake be míanye toɖolawo bliboe la, ele be míawɔ avu kple míaƒe nu vɔ̃ ŋutilã la, aɖe mía ɖokui ɖa tso vɔ̃ gbɔ esime míele ŋudzedzekpɔkpɔ ɖe nyuiwɔwɔ ŋu tum ɖo.—Romatɔwo 12:9.\n19 Ne lɔlɔ̃ kple dzi dakpewoe ʋãa mí míesubɔa Yehowa la, ‘anye teƒeɖola na mí ame siwo dinɛ vevie la.’ (Hebritɔwo 11:6) Vɔsa nyuiwo le vevie eye wonyoa Mawu ŋu, gake toɖoɖo Yehowa le esi míelɔ̃e tae dzea eŋu wu.—Lododowo 3:1, 2.\n• Nu ka tae míate ŋu agblɔ be nane le mía si míana Yehowa?\n• Vodada kawoe Saul wɔ?\n• Aleke nàte ŋu aɖee afia be yexɔe se be toɖoɖo nyo wu vɔsa?\n• Nu kae ʋãa wò nèɖoa to Yehowa?\nAleke atikewɔla belénamela ase le eɖokui me ne dɔnɔ aɖe gbe wɔwɔ ɖe eƒe mɔfiamewo dzi?\nNu ka tae Fia Saul ƒe nu medze Yehowa ŋu o?\nÈwɔna ɖe Mawu ƒe sededewo dzi le wò aƒe me afi si ame aɖeke mele kpɔwòm le oa?\nAgbenɔnɔ Ŋuti Se Siwo Le Tɔtrɔm Kplɔ Amewo Trae\nAgbenɔnɔ Ŋuti Se Matrɔmatrɔwo Lé Wo Ðe Te\nƑe Ðeka Le “Anyigba Nyui La” Dzi\nErnst Glück Ƒe Dɔ Sesẽ La\nSaul Do Go Exɔl Xoxowo Kple Eƒe Futɔ Tsãtɔwo\nÈle Yehowa Srɔ̃m Le Beléle Na Amewo Mea?\nWowɔ Mí “Nukutɔe”\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA June 15, 2007\nGBETAKPƆXƆ—TATA SI MÍESRƆ̃NA June 15, 2007


Tiatia Si Mewɔ Le Nye Ðevime—Be Makpe Ðe Cambodiatɔwo Ŋu | Nusɔsrɔ̃\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bislama Brazil Tokunɔgbe Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Colombia Tokunɔgbe Croatian Czech Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Myanmar Ndebele Ndonga Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nEsime menye ɖevi\nƑe ewo pɛ koe mexɔ le ƒe 1985 me esime ɖevi siwo wokplɔ tso Cambodia la dometɔ aɖewo va míaƒe suku le Columbus, Ohio, U.S.A. Ðeviawo dometɔ ɖeka doa Eŋlisigbe ɖekaɖeka. Ezã nɔnɔmetatawo tsɔ gblɔ nu dziŋɔ siwo dzɔ le wo de, siwo me wowɔ funyafunya amewo hewu amewo le, kple ale si ame aɖewo te ŋu si le enu la nam. Mefaa avi le zã me ne meɖo ŋku ɖevi mawo dzi. Medi be magblɔ Paradiso kple tsitretsitsi ƒe mɔkpɔkpɔa ŋu nya na wo, gake womese Eŋlisigbea o. Togbɔ be ɖevi koe menye hã la, medi vevie be masrɔ̃ Cambodiagbe ale be mate ŋu afia nu nye sukuhatiwo tso Yehowa ŋu. Nyemenya be tiatia ma si mewɔ ɣemaɣi la ava kpɔ ŋusẽ gã aɖe ɖe dzinye le etsɔme o.\nCambodiagbe sɔsrɔ̃ mele bɔbɔe o. Zi eve sɔŋ meɖoe be mana ta. Gake Yehowa de dzi ƒo nam to dzinyelawo dzi. Le ƒe aɖewo megbe la, nye nufialawo kple nye sukuhatiwo nɔ nya ƒom ɖe nunye be mawɔ tiatia si ana makpɔ dɔ gã aɖe awɔ. Gake medi be mazu mɔɖela boŋ, eya ta le sekɛndrisuku la, metia sukunusɔsrɔ̃ si ana makpɔ dɔ si maxɔ ɣeyiɣi geɖe o ale be mate ŋu aɖo nye taɖodzinua gbɔ. Mewɔ ɖoɖo nye kple mɔɖela aɖewo míeyina ɖaɖea gbeƒã ne mekpã le suku. Azɔ hã mefiaa nu sukuvi siwo le Eŋlisigbe srɔ̃m la le aƒe me, eye esia nye tiatia si va ɖe vi nam ŋutɔ emegbe.\nEsi mexɔ ƒe 16 la, mese be Cambodiagbedolawo ƒe ƒuƒoƒo aɖe le Long Beach, California, U.S.A. Meɖi tsa yi afi ma, eye mesrɔ̃ Cambodiagbe xexlẽ. Esi medo le suku teti ko la, medze mɔɖeɖedɔa gɔme, eye meyi edzi nɔ gbeƒã ɖem na Cambodiatɔ siwo le míaƒe nutoa me. Kaka maxɔ ƒe 18 la, menɔ ʋuʋu yi Cambodia ŋu bum. Cambodia gakpɔtɔ nye afɔkuteƒe ɣemaɣi ya, gake menyae be ame miliɔn ewo siwo le afi ma la dometɔ ʋɛ aɖewo koe se Fiaɖuƒeŋutinya nyuia kpɔ. Ɣemaɣi la, hame ɖeka si me gbeƒãɖela 13 le koe nɔ dukɔ bliboa me. Meɖi tsa yi Cambodia zi gbãtɔ esi mexɔ ƒe 19. Ƒe eve megbe la, metiae be maʋu aɖatsi afi ma. Mewɔa dɔ ŋkeke aɖewo abe gbegɔmeɖela kple Eŋlisigbefiala ene tsɔ kpɔa ɖokuinye dzi le gbeƒãɖeɖedɔa me. Esi ƒeawo va nɔ yiyim la, mekpɔ srɔ̃nyɔnu si ƒe taɖodzinuwo sɔ kple tɔnye. Míekpe ɖe Cambodiatɔ geɖe ŋu wotsɔ wo ɖokuiwo ɖe adzɔgbe na Mawu. Esia nana míekpɔa dzidzɔ geɖe.\nYehowa ‘na nu siwo nye dzi di lam.’ (Ps. 37:4) Nusrɔ̃lawɔwɔdɔae nye agbemedɔ si naa dzidzeme ame wu. Le ƒe 16 siwo metsɔ nɔ Cambodia-dukɔa me me la, Yehowa subɔla 13 siwo nɔ afi ma dzi ɖe edzi zu hame 12 kple ƒuƒoƒo 4 fifia!—Abe ale si Jason Blackwell gblɔe ene.


Nyaɖeɖefia 3 | Biblia Le Internet Dzi | Xexe Yeye Gɔmeɖeɖe (1984)\n3 “Eye ŋlɔ ɖo ɖe hame si le Sardes la ƒe dɔla be: Nya siwo ame si si Mawu ƒe gbɔgbɔ adreawo kple ɣletivi adreawo le, gblɔ lae nye esi: ‘Menya wò dɔwɔwɔwo, be ŋkɔ le ŋuwò be èle agbe, gake èku. 2 Nɔ ŋudzɔ, eye nàdo ŋusẽ nu siwo susɔ siwo le kukum la, elabena nyemekpɔ be èwɔ wò dɔwo bliboe le nye Mawu ŋkume o. 3 Eya ta yi edzi nànɔ ŋku ɖom ale si nèxɔ kple ale si nèse la dzi, eye yi edzi nàlé eme ɖe asi, eye nàtrɔ dzi me. Ɛ̃, ne mènyɔ o la, mava abe fiafitɔ ene, eye mànya gaƒoƒo si dzi mava do ɖe dziwò la kura o. 4 “‘Ke hã, ŋkɔ ʋɛ aɖewo le asiwò le Sardes, siwo meƒo ɖi woƒe awudziwuiwo o, eye woazɔ kplim le awudziwui ɣiwo me, elabena wodze. 5 Ame si ɖu dzi la, woado awudziwui ɣiwo nɛ alea; eye nyematutu eƒe ŋkɔ ɖa le agbegbalẽ la me akpɔ o, ke boŋ maʋu eƒe ŋkɔ me le Fofonye kple eƒe dɔlawo ŋkume. 6 Ame si to li na la nese nya si gblɔm gbɔgbɔ la le na hameawo.’ 7 “Eye ŋlɔ ɖo ɖe hame si le Filadelfia la ƒe dɔla be: Nya siwo ame si le kɔkɔe, ame si nye nyateƒetɔ, ame si si David ƒe safui la le, ame si ʋunɛ ale be ame aɖeke matui o, eye wòtunɛ ale be ame aɖeke meʋunɛ o, gblɔ lae nye esi: 8 ‘Menya wò dɔwɔwɔwo—kpɔ ɖa! Metsɔ ʋɔtru aɖe si le ʋuʋu ɖi la ɖo ŋkuwòme, si ame aɖeke mate ŋu atu o—be ŋusẽ vi aɖe le asiwò, eye nèlé nye nya la me aɖe asi, eye mètsɔ wò nuwɔna gbe nu le nye ŋkɔ gbɔ o. 9 Kpɔ ɖa! Matsɔ Satana ƒe ƒuƒoƒe me tɔ siwo gblɔna be Yudatɔwo yewonye, evɔ womenyee o, ke boŋ aʋatso kam wole la—kpɔ ɖa! Mana woava bɔbɔ ɖe wò afɔ nu ade bubu ŋuwò, eye mana woanya be melɔ̃ wò. 10 Esi nèlé nye dzidodo ŋuti nya la me ɖe asi ta la, nye hã makpɔ tawò tso tetekpɔ ƒe gaƒoƒo, si ava anyigba dzi tɔwo katã dzi, be wòado ame siwo katã le anyigba dzi kpɔ, la me. 11 Megbɔna kaba. Yi edzi nàlé nu si le asiwò la me ɖe asi goŋgoŋ, bene ame aɖeke nagaxɔ wò fiakuku la o. 12 “‘Ame si ɖu dzi la, mawɔe wòanye sɔti le nye Mawu ƒe gbedoxɔ me, eye magado le eme akpɔ o, eye maŋlɔ nye Mawu ƒe ŋkɔ kple nye Mawu ƒe du, si nye Yerusalem yeye, si le ɖiɖim tso dziƒo tso nye Mawu gbɔ la ƒe ŋkɔ, kple nye ŋkɔ yeye ma, ɖe eŋu. 13 Ame si to li na la nese nya si gblɔm gbɔgbɔ la le na hameawo.’ 14 “Eye ŋlɔ ɖo ɖe hame si le Laodikea la ƒe dɔla be: Nya siwo Amen la, ɖasefo nyateƒetɔ kple anukwareɖila, Mawu ƒe nuwɔwɔ ƒe gɔmedzedze, gblɔ lae nye esi: 15 ‘Menya wò dɔwɔwɔwo, be mèfa o, eye mèxɔ dzo hã o. Ðe madi be nàfa alo nàxɔ dzo hafi. 16 Eya ta esi wònye nèle yɔyrɔe, eye mèxɔ dzo alo fa o ta la, matu wò aƒu gbe tso nye nu me. 17 Elabena ègblɔna be: “Kesinɔtɔ menye, eye kesinɔnuwo le asinye, eye nyemehiã naneke kura o,” gake mènya be hiãtɔ kple nublanuitɔ kple ame dahe kple ŋkuagbãtɔ kple amamanɔla yenye o; 18 mele aɖaŋu ɖom na wò be nàƒle sika si wotsɔ dzo klɔ nyuie la le asinye, be nàzu kesinɔtɔ, kple awudziwui ɣiwo, bene awu nanɔ ŋuwò, eye bene wò amamanɔnɔ ƒe ŋukpe nagadze o, kple ŋkutike be nàsi ɖe wò ŋkuwo, be nàkpɔ nu. 19 “‘Ame siwo katã gbɔ nyemelɔ̃a nu le o la, megbea nya na wo, eye mehea to na wo. Eya ta do vevie nu eye nàtrɔ dzi me. 20 Kpɔ ɖa! Mele tsitre ɖe ʋɔtrua nu le ʋɔa ƒom. Ne ame aɖe se nye gbe, eye wòʋu ʋɔa la, mava eƒe aƒe me, eye maɖu fiẽnuɖuɖu kplii, eye eya hã aɖui kplim. 21 Ame si ɖu dzi la, maɖe mɔ nɛ wòabɔbɔ anɔ nye fiazikpui la dzi kplim, abe ale si nye hã meɖu dzi, eye mebɔbɔ nɔ anyi ɖe Fofonye ƒe fiazikpui dzi kplii ene. 22 Ame si to li na la nese nya si gblɔm gbɔgbɔ la le na hameawo.’”